**Základná škola s materskou školou Stankovany**

 ***Inovovaný školský vzdelávací***

***program - reevidovaný***

****

ZŠ s MŠ STANKOVANY



**NAŠA ŠKOLIČKA**

**Základná škola s materskou školou Stankovany**

 Tel.: 0917 582 142, e-mail: stankovanyskola@gmail.com, IČO: 42218985

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Inovovaný školský vzdelávací program

**Naša školička**

Inovovaný vzdelávací program pre primárne vzdelávanie - reevidovaný

**Stupeň vzdelania:** ISCED 1

**Dĺžka štúdia:** 4 roky

**Vyučovací jazyk:** slovenský

**Študijná forma:** denná

**Druh školy:** štátna

**Predkladateľ**: Základná škola s materskou školou Stankovany

**Adresa školy:** Stankovany 330, 034 92

**Riaditeľka školy**: Mgr. Eliška Huntatová

**Koordinátor pre tvorbu ŠkVP**: Mgr. Monika Pochybová, Bc. Monika Kubalová

 od 1.1.2022 Mgr. Dana Havková

**Kontakty**: stankovanyskola@gmail.com

 www. skolastankovany.edupage.org

 Tel.: 0917 582 142

**Zriaďovateľ**: Obec Stankovany

**Adresa:** Stankovany 133,

034 92 Stankovany

**Platnosť dokumentu:**  od 2. septembra 2022

Mgr. Eliška Huntatová, riaditeľka školy: ........................................................

Inovovaný školský vzdelávací program – reevidovaný Naša školička (ISCED1) na školský rok 2021/2022 bol prerokovaný a schválený na pedagogickej radeš školy 31.8.2021 a bol schválený Radou školy pri Základnej škole s materskou školou Stankovany dňa31.8.2021.

Tento dokument nadobúda platnosť 01.09.2021.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Eliška Huntatová Mgr. Miroslava Polohová Ivanová

 riaditeľka školy predsedníčka Rady školy

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za zriaďovateľa starosta obce

 JUDr.Vladimír Urban, PhD.

**Š**kolský vzdelávací program, ako základný dokument školy, podľa ktorého sa uskutočňuje výchova a vzdelávanie v našej škole bol koncipovaný v zmysle § 7, ods. 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov a podľa ŠVP, ktoré schválilo Ministerstvo školstva, vedy, výskumu a športu Slovenskej republiky dňa 6. 2. 2015 pod číslom 2015-5129/1758:1-10A0 pre základné školy s platnosťou od 1. 9. 2015.

Motto školy:

**„Nech detstvo prežité v našej školičke,**

**zachová sa v spomienkach, v každej detskej hlavičke.“**



 **Obsah:**

**1.Všeobecná charakteristika školy**

* 1. Veľkosť školy
	2. Charakteristika žiakov
	3. Charakteristika pedagogického zboru
	4. Organizácia prijímacieho konania žiakov
	5. Dlhodobé projekty
	6. Spolupráca s rodičmi a inými subjektmi
	7. Priestorové a materiálno-technické podmienky školy
	8. Škola ako priestor
	9. Personálne zabezpečenie
	10. Požiadavky na kontinuálne vzdelávanie pedagogických a odborných zamestnancov
	11. Podmienky na zaistenie bezpečnosti a ochrany zdravia pri výchove a vzdelávaní.

**2. Charakteristika inovovaného školského vzdelávacieho programu**

 2.1. Pedagogický princíp školy

 2.2. Zameranie školy

 2.3. Stupeň vzdelania

 2.4. Profil absolventa

 2.5. Vzdelávacie stratégie

 2.6. Zabezpečenie výučby pre žiakov so špeciálnymi vých.-vzdel. potrebami

 2.7. Začlenenie prierezových tém

 2.8. Organizácia vyučovania

**3.Vnútorný systém kontroly a hodnotenia**

* 1. Hodnotenie vzdelávacích výsledkov žiakov
	2. Vnútorný systém kontroly a hodnotenia zamestnancov
	3. Hodnotenie školy

**4.Inovovaný učebný plán**

**5.Inovované učebné osnovy**

**Dodatok č. 1 Rozvoj finančnej gramotnosti**

**Dodatok č. 2 Rozvoj čitateľskej gramotnosti**

**Dodatok č. 3 Národný akčný plán prevencie obezity**

**Dodatok č. 4 Zrušenie Rady rodičov**

**Dodatok č. 5 Zmena koordinátora ŠkVP**

1. ***Všeobecná charakteristika školy***
	1. ***Veľkosť školy***

Základná škola s materskou školou v Stankovanoch je neplnoorganizovaná škola, má dlhoročnú tradíciu a v roku 2004 získala právnu subjektivitu. V súčasnosti sú v škole zriadené 4 ročníky, ktoré sú pre nedostatok žiakov zlúčené do dvoch tried. Hlavným poslaním školy je vychovávať a vzdelávať deti tak, aby boli svojimi nadobudnutými vedomosťami a kompetenciami po skončení vzdelávania v našej škole, schopné úspešne zvládnuť ďalšie vzdelávanie na II. stupni ZŠ a plnohodnotne sa začleniť do spoločnosti.

Snažíme sa o vytvorenie príjemného školského prostredia, ktoré zásadne vplýva na kvalitu výchovy a vzdelávania žiakov a práce zamestnancov. Pedagógom, ale najmä deťom, by nemal chýbať pocit bezpečia, zmysluplnosti, možnosti prejavu osobnosti a sebarealizácie.

Malý, ale tvorivý kolektív školy sa snaží o modernizáciu výchovno-vzdelávacieho procesu s prvkami humanistickej výchovy a vzdelávania, s dôrazom na osobnosť dieťaťa, na jeho pocity, motiváciu, vzťahy, na jeho prežívanie a záujmy. Snažíme sa všestranne rozvíjať osobnosť dieťaťa.

Výhodou školy je tiché, bezpečné a príjemné prostredie dolnoliptovskej obce. Menší počet žiakov v triedach vytvára rodinnú klímu, neformálne vzťahy, uplatňujeme individuálny prístup a prehľadnejšie a detailnejšie diagnostikovanie žiakov.

Menší kolektív žiakov vytvára vhodné prostredie pre rozvíjanie úzkeho vzťahu medzi učiteľom a žiakom, čo je veľkou výhodou aj pri práci s deťmi so špeciálnymi výchovno-vzdelávacími potrebami.

* 1. ***Charakteristika žiakov***

Základnú školu navštevujú len žiaci z obce. Žiaci z obecnej časti Rojkov školu, pre väčšiu vzdialenosť a nebezpečenstvo hroziace z dopravnej situácie, nenavštevujú. Škola vytvára priestor aj pre žiakov so špeciálnymi výchovno-vzdelávacími potrebami.

Pre nízky počet žiakov došlo k zlúčeniu štyroch ročníkov do dvoch tried, čím sa vytvorili náročnejšie podmienky pre prácu pedagógov.

 Prioritou vedenia školy a celého pedagogického zboru je snaha o vytvorenie kvalitného školského prostredia, ktoré presvedčí rodičov i žiakov neodchádzať na iné školy.

V popoludňajších hodinách žiaci navštevujú školský klub detí, cieľom ktorého je starostlivosť o deti mladšieho školského veku v čase mimo vyučovania.

***1.3 Charakteristika pedagogického zboru***

Pedagogický zbor tvoria kvalifikovaní pedagógovia. Popri povinnostiach vyplývajúcich z výchovno-vzdelávacieho procesu plnia funkcie metodikov, koordinátorov – environmentálnej výchovy, protidrogovej prevencie, výchovy k manželstvu a rodičovstvu, finančnej gramotnosti, zdravého životného štýlu, voľného času i funkciu výchovného poradcu.

**Podľa § 153 zákona č. 311/2001 Z. z. (Zákonníka práce) v znení neskorších predpisov** sa zamestnávateľ stará o prehlbovanie kvalifikácie zamestnancov, ale aj o jej zvyšovanie. Zodpovednosť vedúceho pedagogického zamestnanca – riaditeľa za ďalšie vzdelávanie pedagogických zamestnancov vyplýva aj z **§ 5 ods. 2 písm. c) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov** a je v súlade so zákonom  **č. 245/2008 Z. z. o výchove a vzdelávaní a o zmene a doplnení niektorých zákonov.** Vzdelávanie pedagogických zamestnancov sa realizuje v súlade s plánom profesijného rozvoja.

Pedagogický kolektív tvoria pedagogickí zamestnanci: 2 triedne učiteľky, učiteľka angličtiny, učiteľ náboženstva a vychovávateľka ŠKD. Do kolektívu zamestnancov školy patria aj 2 pracovníčky školskej jedálne, upratovačka, údržbár a kurič v jednej osobe a ekonómka.

* 1. ***Organizácia prijímacieho konania žiakov***

Na základné vzdelávanie sa prijíma dieťa, ktoré splnilo podmienky na začatie plnenia povinnej školskej dochádzky **(** **§19 zákona č. 245/2008 Z. z. o výchove a vzdelávaní a o zmene a doplnení niektorých zákonov**) a o ktorého prijatie na základe zápisu **(podľa §20, ods. 2 zákona č. 245/2008 Z. z. o výchove a vzdelávaní a o zmene a doplnení niektorých zákonov)** požiadal zákonný zástupca**.**

 Na základné vzdelávanie možno výnimočne prijať dieťa, ktoré nedovŕšilo šiesty rok veku, a to vždy po vyjadrení príslušného zariadenia výchovného poradenstva a prevencie a všeobecného lekára pre deti a dorast.

O prijatí dieťaťa so špeciálnymi výchovno-vzdelávacími potrebami rozhoduje riaditeľka školy na základe písomnej žiadosti zákonného zástupcu a písomného vyjadrenia zariadenia výchovného poradenstva a prevencie, detského lekára, vydaného na základe diagnostického vyšetrenia dieťaťa.

 Riaditeľka školy pred prijatím dieťaťa so špeciálnymi výchovno-vzdelávacími potrebami do školy, poučí zákonného zástupcu o všetkých možnostiach vzdelávania jeho dieťaťa.

Ak sa počas dochádzky žiaka do základnej školy so vzdelávacím programom pre žiakov so špeciálnymi výchovno-vzdelávacími potrebami zmení charakter potrieb žiaka alebo jeho zaradenie nezodpovedá charakteru jeho potrieb, riaditeľka základnej školy po vyjadrení príslušného zariadenia výchovného poradenstva a prevencie, odporučí zákonnému zástupcovi žiaka podať návrh na prijatie žiaka do inej školy, prípadne na základe žiadosti zákonného zástupcu rozhodne o oslobodení žiaka od povinnosti dochádzať do školy.

Zápis žiakov do prvého ročníka prebieha v zákonne stanovenom termíne a podľa platného VZN Obecného úradu Stankovany, a to v mesiaci apríl príslušného roka. Zápis žiakov k plneniu povinnej školskej dochádzky sa uskutočňuje v budove školy vo vopred určenom termíne, hodine a miestnosti. Oznam je zverejnený na webovej stránke školy, v budove školy, na verejnom priestranstve OcÚ Stankovany, a tiež je vyhlásený v obecnom rozhlase. Podľa **§ 20 ods.4 zákona č. 245/2008 Z. z. o výchove a vzdelávaní a o zmene a doplnení niektorých zákonov** sa pri zápise vyžadujú: OP zákonného zástupcu, rodný list dieťaťa, a v prípade zdravotného postihnutia dieťaťa aj doklad o jeho zdravotnom postihnutí.

***Vydávanie dokladu o získanom vzdelaní***

**Podľa §16, ods. 3 písm. a) zákona č. 245/2008 Z. z. o výchove a vzdelávaní a o zmene a doplnení niektorých zákonov** úspešným absolvovaním posledného ročníka vzdelávacieho programu odboru vzdelávania pre prvý stupeň základnej školy, žiak získa primárne vzdelanie. Na vysvedčení v štvrtom ročníku sa mu do doložky uvedie: **„Žiak získal primárne vzdelanie.“** Absolvent programu primárneho vzdelania ISCED 1 plynule pokračuje na nadväzujúcom stupni nižšieho sekundárneho vzdelania - ISCED 2A,2B (nižšie stredné vzdelanie, vzdelanie na 2. stupni základnej školy; 1. - 4. ročník 8-ročných stredných škôl) platného od 15.9.2017.

***1.5 Dlhodobé projekty školy***

Pedagógovia sa spolu so svojimi žiakmi budú naďalej zapájať do projektov, regionálnych aj celoslovenských súťaží s rôznym zameraním. Cieľom bude úspešne reprezentovať školu na verejnosti prostredníctvom rôznych projektov, ale aj výtvarných, recitačných, literárnych a športových súťaží.

Ku každoročne organizovaným akciám v škole patria: Program k mesiacu úcty k starším, Pasovačka prvákov, Mikuláš v škole, Vianočný jarmok, Deň Zeme, Deň vody, Deň matiek, Deň detí, Zber papiera, Deň mlieka.

**Výtvarné súťaže:**

 - O najkrajšie jabĺčko,

- Záložka do knihy a ďalšie.

Žiaci školy sa zapájajú aj do ďalších dlhodobých projektov:

* Školský mliečny program
* Školské ovocie
* Program spolupráce ZŠ s MŠ
* Projekt so Súkromným pedagogicko-psychologickým centrom Ružomberok
* Digitalizácia školstva
* Pátranie po predkoch
* Záložka do knihy
* Environmentálne projekty - Zelená škola
	1. ***Spolupráca školy s rodičmi a inými subjektmi***

**Spolupráca s rodičmi**

Spolupráca s rodičmije zameraná predovšetkým na získavanie informácií o výsledkoch žiakov. Rodičovské združenia sa pravidelne konajú 4-krát do roka. Rodičia pomáhajú pri organizovaní rôznych školských i mimoškolských akcií, napr. Vianočná besiedka, karneval, Deň matiek, MDD, školské výlety, školské brigády, drobné výpomocné práce na školskom dvore i v budove školy.

Všetky informácie o činnosti školy môžu rodičia získať prostredníctvom webovej stránky školy ( <https://skolastankovany.edupage.org/> ), na informačných tabuliach v budove školy i prostredníctvom obecného rozhlasu. Svoje pripomienky, návrhy na prácu školy môžu rodičia vyjadriť a prediskutovať s vedením školy alebo na e-mailovej adrese: stankovanyskola@gmail.com**.**

**Spolupráca s Radou školy**

Pri základnej škole pracuje rada školy, ktorá plní funkciu verejnej kontroly, vyjadruje sa k činnosti školy. Má 7 členov a v zmysle zákona č. 596/2003 zasadá minimálne 4-krát do roka. Je volená na 4 roky. Aktívne sa zapája do diania v škole a pomáha pri realizácií podujatí. Funkčné obdobie súčasnej rady školy sa začalo 11. novembra 2016.

**Spolupráca s Radou rodičov**

V školskom roku 2016/2017 sme oživili činnosť rady rodičov, ktorá je spojovacím článkom medzi vedením školy, rodičmi a žiakmi v oblasti školskej i mimoškolskej činnosti.

Rada rodičov zrušená.( Dodadok č.4 ŠkVP).

**Spolupráca s Občianskym združením Stankovanček**

V roku 2013 bolo založené Občianske združenie Stankovanček pri ZŠ s MŠ Stankovany. Jeho členmi sú rodičia detí navštevujúcich ZŠ s MŠ Stankovany. Združenie finančne prispieva na nákup pomôcok a materiálno-technického vybavenia školy a financuje náklady spojené s akciami MŠ a ZŠ.

 **Spolupráca s MŠ Stankovany**

Nakoľko sme jeden subjekt, veľmi úzko spolupracujeme s MŠ, a to nie len vo výchovno- vzdelávacom procese, ale aj pri mimoškolských aktivitách. Osobitne je vypracovaný plán spolupráce ZŠ a MŠ Stankovany. Spoločne organizujeme „predškolácke dni“, cieľom ktorých je vytvorenie pozitívneho vzťahu detí MŠ k základnej škole. Chceme, aby deti MŠ pokračovali v štúdiu v našej ZŠ, v priestoroch, ktoré sú im známe. Nechceme, aby odchádzali na iné základné školy. Deti z MŠ sa priamo zúčastňujú vyučovacích hodín v ZŠ počas dní na to vyhradených. Deti spoločne spievajú na hudobnej výchove, cvičia na telesnej výchove a tvoria na výtvarnej výchove.

**Spolupráca so zariadeniami výchovného poradenstva**

Spolupráca so zariadeniami pedagogicko-psychologického poradenstva je na veľmi dobrej úrovni a aj naďalej v nej plánujeme pokračovať. Spolupracujeme s CPPP v Ružomberku, Námestove, Dolnom Kubíne a Martine. Tiež so Súkromným centrom pedagogicko-psychologického poradenstva NOSKO v Ružomberku, nakoľko niektorí naši žiaci si vyžadujú špeciálnu starostlivosť.

**Spolupráca s MPC Žilina, MPC Banská Bystrica**

 Metodické centrá zastrešujú ďalšie odborné vzdelávanie pedagogických zamestnancov našej školy. Pedagógovia sa zúčastňujú vzdelávania na rozšírenie ich pedagogických spôsobilostí v rôznych programoch.

**Spolupráca so zriaďovateľom**

Nástupom nového vedenia a pedagógov, vzniká aj nová spolupráca školy so zriaďovateľom ZŠ s MŠ, ktorým je Obec Stankovany. Ide o vytvorenie veľmi korektnej spolupráce so starostom obce a poslancami obecného zastupiteľstva a zamestnancami OcÚ. Prioritou nového vedenia školy a jeho zamestnancov je, aby sa v spolupráci s vedením obce  hľadali čo najlepšie východiská pri riešení rôznych situácii s cieľom zachovania a napredovania ZŠ s MŠ v Stankovanoch. Spolupráca pokračuje aj pri organizovaní rôznych kultúrnych i športových podujatí.

* 1. ***Priestorové a materiálno- technické podmienky školy***

Základná škola s materskou školou sa nachádza v dvojpodlažnej budove. Na prízemí je zriadená riaditeľňa, cvičebňa, trieda MŠ - Včielky, zborovňa MŠ, toalety pre chlapcov a deti MŠ a zamestnancov a vchod do školskej jedálne.

Jedáleň s kuchyňou je v bočnom trakte budovy školy.

Na druhom podlaží sa nachádzajú 2 triedy ZŠ, v ktorých sa vyučujú žiaci v spojených ročníkoch. V 1. triede ZŠ je v popoludňajších hodinách ŠKD. Počítačová miestnosť sa nachádza medzi 1. a 2. triedou. Na 1. poschodí je tiež zborovňa, WC pre dievčatá a chlapcov. V priestoroch chodby je žiacka knižnica.

Triedy sú svetlé, priestranné a vybavené novým školským nábytkom. V budúcnosti, v spolupráci so zriaďovateľom, plánujeme prístavbu budovy, v ktorej chceme vytvoriť priestory pre jednu triedu ZŠ, ŠKD, školskú knižnicu, kabinety a sklad.

Škola je vybavená modernými učebnými pomôckami. V rámci projektu AMV a digitalizácie školstva boli do tried nainštalované interaktívne tabule. Ich používaním sa skvalitnilo a zmodernizovalo vzdelávanie detí. Učebňa IKT je vybavená 15 PC. Každý učiteľ má vlastný notebook a rádiomagnetofón. V každej triede je wifi pripojenie, čo umožňuje aktívne využívanie internetu.

Areál školy je miestom na realizáciu kolektívnych aktivít a na športové hry a cvičenia žiakov ZŠ i deti MŠ. Športovú plochu sa podarilo vybudovať z finančných prostriedkov KIA Motors Slovakia. V plnej miere je využívaná na vyučovanie telesnej výchovy, pohybových aktivít MŠ a popoludňajších aktivít ŠKD. Na hodiny telocviku sa využíva aj futbalové ihrisko v obci.

Na trávnatej časti školského areálu sa nachádzajú hojdačky, šmýkačka a pieskovisko pre deti MŠ.

Z finančných prostriedkov ministerstva školstva, v rámci rozvojového projektu Enviroprojekt 2018 sa zrevitalizovala školská záhrada.

V pivničných priestoroch školskej jedálne sa nachádza kotolňa so skladom na pevné palivo. Na vykurovanie budovy slúžia dve pece. Jedna je na čierne uhlie, druhá na ekohrášok.

**Priority školy v oblasti priestorových a materiálno-technických podmienok v budúcom období:**

* renovácia podláh a dverí uskutočnené VII.-VIII./2022,
* rekonštrukcia sociálnych zariadení - uskutočnené,
* dopĺňanie žiackej knižnice – priebežne dopĺňané ,
* vybudovanie priestorov MŠ nad školskou jedálňou,
* nákup moderných didaktických pomôcok,
* vybudovanie PC miestnosti a doplnenie o nové IKT zariadenia v rámci projektu cez MAS Dolný Liptov príspevku z IROP ( integrovaný reg. oper. program), do ktorého sme sa zapojili v VIII./2022 v spolupráci s obcou Stankovany.
	1. ***Škola ako životný priestor***

Aby sa žiaci i pedagógovia cítili v škole čo najpríjemnejšie, kladieme veľký dôraz na estetické prostredie tried, spoločných priestorov a školského areálu.

Kladieme dôraz na sústavné informovanie rodičov i širšej verejnosti o aktivitách školy na informačných tabuliach, webovej stránke školy a pomocou moderných informačných technológií. Snažíme sa o budovanie priateľskej atmosféry medzi žiakmi navzájom, medzi žiakmi a pedagógmi, pedagogickými a nepedagogickými zamestnancami a rodičmi.

 V školskom roku 2016/2017 sa nám podarilo zriadiť čitateľský kútik, vymaľovať šatňu pre žiakov ZŠ a sociálne zariadenie pre dievčatá. Obnovili sme náter všetkých interiérových dverí, vymenili sa 2 elektrické bojlere v školskej jedálni, do MŠ sme kúpili nové koberce. Prácami žiakov sme skrášlili priestory chodieb, pravidelne sa mení výzdoba okien, interiér budovy školy sme zútulnili izbovými kvetmi. Žiaci si formujú svoj vzťah k sebe nielen počas vyučovania, ale aj na výletoch, exkurziách či slávnostných akadémiách.

V  roku 2018 sa z prostriedkov Ministerstva životného prostredia podarilo zatepliť budovu školy, vymeniť okná a strešnú krytinu.

Pod vedením kvalifikovaných pedagogických zamestnancov sa vytvárajú priaznivé podmienky pre záujmové útvary: Hravá informatika, Športovo-pohybové hry, Angličtina hrou, Hravá angličtina, rozvíjajú sa talenty v literárno-dramatickej oblasti, prehľad regionálnych dejín, regionálny tanec. V rámci projektu Zelená škola vychovávame mladých záhradkárov, podporujeme šikovných a z zručných žiakov a pod.

Na začiatku školského roka 2021/2022 sme navýšili kapacitu MŠ o o 5 detí, čím sa počet detí v MŠ zvýšil z 16 na 21 detí tým, že sme cvičebňu využili aj ako spálňu pre deti MŠ, kde sme zakúpili záťažový koberec vhodný aj na cvičenie aj ako podklad pre postieľky z MŠ.

Spojazdnili sme školský zvonček na chodbe ZŠ.

Zakúpili sme domček, ktorý sa využíva ako sklad náradia a náčinia na TV.

Umožnili sme prístup do školy v čase 6:30 pre žiakov ZŠ pracujúcich rodičov.

Vybudovali sme PC miestnosť v samostatnej triede. Zabezpečili sme internetové pripojenie s čo najmenšou poruchovosťou a umožnili sme žiakom, aby mohli pracovať na PC bez technických ťažkostí.

Počas prázdnin školského roka 2021/2022 sme uskutočnili renováciu parkiet v triedach ZŠ na 1. poschodí, obnovili sme nátery dvier a zárubní v triedach, vybudovali sme zborovňu pre pedagógov z MŠ, zakúpili sme šatňové skrinky pre žiakov ZŠ, obnovili sme nátery na schodoch – bezpečnostné pásy.

Vybudovali sme pieskovisko pre deti MŠ.

Dovezenou zeminou sme vyrovnali úseky na školskom dvore tak, aby boli pripravené na dokonalejšie kosenie. Okolo cvičebnej plochy sme vyrovnali nerovnosti, aby sa zabezpečila, čo najväčšia bezpečnosť pri cvičení žiakov. Za pomoci finančných prostriedkov z obecných lesov sme zakúpili motorovú kosačku.

V spolupráci s OÚ sme vymenili neoknové osvetlenie v celej škole za LET osvetlenie. Do MŠ sme zakúpili nový edukačný koberec. Z finančných prostriedkov pre predškolákov sme zakúpili rôzne pracovné pomôcky, ktoré prispejú ku zdokonaleniu vzdelávania detí MŠ a ZŠ.

* 1. ***Personálne zabezpečenie***

Realizácia vzdelávacieho programu vo výchovno-vzdelávacom procese si vyžaduje zodpovedajúce personálne podmienky, ktoré by zabezpečili efektívnosť vzdelávania a vytváranie spolupracujúcich sociálnych vzťahov medzi účastníkmi procesu vzdelávania. Ide o  cieľové podmienky, ku ktorým majú školy smerovať.

**Vedúci pedagogickí zamestnanci**

- spĺňajú kvalifikačné požiadavky stanovené zákonom.

 Riaditeľka školy

 -riaditeľka ZŠ s MŠ má prvú kvalifikačnú skúšku, na svoju funkciu spĺňa podmienku dĺžky výkonu pedagogickej činnosti, má bohaté pedagogické skúsenosti, učenie prepája s praxou.

- svoje manažérske zručnosti uplatňuje pri riadení pracovného kolektívu a budovaniu školského prostredia,

- podporuje a vytvára podmienky pre odborný rast a ďalšie vzdelávanie svojich zamestnancov,

- zaujíma sa o svoj odborný a osobnostný rast,

- zabezpečuje podmienky pre dobrú klímu v oblasti personálnych vzťahov – vo vzťahu k žiakom, v rámci pedagogického zboru a vo vzťahu k rodičom a širšej komunite.

Pedagogickí zamestnanci

* spĺňajú kvalifikačné predpoklady na výkon pedagogickej činnosti a kvalifikačné požiadavky stanovené platnou legislatívou,

- uplatňujú zásady tímovej práce, kooperatívneho a konštruktívneho riešenia problémov,

- preukazujú odborné a pedagogicko-psychologické spôsobilosti, ktoré využívajú pri pedagogickej komunikácii, motivácii žiakov, ich diagnostikovaní, hodnotení, pri práci so žiakmi a komunikácii s rodičmi.

* 1. ***Požiadavka na profesijné vzdelávanie pedagogických a odborných zamestnancov***

Vedenie školy bude v súlade s príslušnými legislatívnymi opatreniami zapájať svojich pedagogických zamestnancov do ďalšieho vzdelávania. Pravidelne každý rok sa vypracúvajú ročné plány profesijného vzdelávania, ktoré ako súčasť celoživotného vzdelávania zabezpečuje u pedagogických a odborných zamestnancov sústavný proces nadobúdania vedomostí, zručností a spôsobilostí s cieľom udržiavať, obnovovať, zdokonaľovať a dopĺňať profesijné kompetencie potrebné na výkon pedagogickej praxe a na výkon odbornej činnosti so zreteľom na premenu tradičnej školy na modernú.

Vychádzajúc zo zákona č. 138/2019 o pedagogických zamestnancoch a odborných zamestnancoch vzdelávanie sa organizuje ako:

* Kvalifikačné vzdelávanie
* Funkčné vzdelávanie
* Špecializačné vzdelávanie,
* Adaptačné vzdelávanie,
* Predatestačné vzdelávanie,
* Inovačné vzdelávanie,
* Aktualizačné vzdelávanie.
	1. ***Podmienky na zaistenie bezpečnosti a ochrany zdravia pri výchove a vzdelávaní***

V zmysle **§ 152 ods. a - e zákona č. 245/2008 Z. z. o výchove a vzdelávaní a o zmene a doplnení niektorých zákonov** sa škola snaží o maximálne bezpečné a zdraviu vyhovujúce podmienky v priestoroch na vyučovanie. Bezpečnostný technik vykonáva pravidelné kontroly bezpečnosti a ochrany zdravia, požiarnej ochrany, organizuje pre zamestnancov školy školenia BOZP PO.

Žiaci i zamestnanci školy sú na začiatku školského roka pravidelne poučovaní o bezpečnom správaní sa v škole, na výletoch, exkurziách, resp. pred každou aktivitou.

Žiaci majú svoje práva a povinnosti určené v **Školskom poriadku,** a sú s ním oboznámení vždy na začiatku školského roka a opakovane na triednických hodinách.

Pred každou školskou akciou, ktorá sa uskutočňuje po dohode so zákonným zástupcom žiaka, je žiak poučený o bezpečnom správaní sa na akcii. Zúčastní sa jej len v prípade, že zákonný zástupca podpíše informovaný súhlas.

Deti sú v škole pod neustálym dozorom. Škola je povinná zabezpečiť v rámci výchovy a vzdelávania aj aktivity, ktoré učia deti zachovávať bezpečnosť, resp. v prípade nebezpečenstva či úrazu, učíme deti správne sa zachovať. V rámci telesnej a športovej výchovy organizujeme zdravotnícku prípravu, ktorá bude aj súčasťou mimoškolských aktivít v ŠKD.

Pedagogickí pracovníci prísne dbajú aj na prevenciu kriminality a záškoláctva, bezpečného používania internetu, a tiež na prevenciu šikanovania žiakov v škole.

***2. Charakteristika inovovaného školského vzdelávacieho programu***

**V zmysle § 5, odsek 3 a 4, písmena a) a b), § 6 a 7 zákona č. 245/2008 o výchove a vzdelávaní a o zmene a doplnení niektorých zákonov sa výchova a vzdelávanie uskutočňuje podľa ŠVP a iŠkVP.** Vychádzame z rozvoja osobnosti žiaka, ktorý tvorí istý spoločenský celok v rámci kolektívu v ročníku,v triede, je reprezentantom našej školy, obce, regiónu i samotného slovenského národa.

V osobnostnom pohľade bude žiak vnímať svoje postavenie ako súčasť istého spoločenského celku, s vlastným sebahodnotením. Svoju osobnosť bude vnímať ako súčasť prírodného spoločenstva, preto jeho zmýšľanie a konanie bude viesť k jeho ochrane.

Cieľavedomý, systematický rozvoj osobnostných kompetencií žiaka primárneho vzdelávania je prípravou na nižšie stredné vzdelanie.

**Vízia školy**

***Chceme byť školou, kde každý môže byť úspešný na ceste k poznaniu. Chceme byť modernou školou, ktorá každému žiakovi poskytne kvalitné podmienky v primárnom vzdelávaní, upriamenou na získavanie takých etických hodnôt ako je tolerancia, otvorenosť, úcta, dôvera a spravodlivosť. Chceme pestovať u žiakov pozitívny vzťah k rodisku, lásku k tradíciám a zvykom a k životnému prostrediu. Prajeme si, aby takmer všetci žiaci chodili do spádovej školy a tak zachovali úroveň vzdelania v našej obci.***

 ***2.1 Pedagogický princíp školy***

V zmysle § 4 zákona č. 245/2008 Z. z. o výchove a vzdelávaní a o zmene a doplnení niektorých zákonov, sme si stanovili tieto výchovno-vzdelávacie ciele:

* Vytvoriť podmienky na osobnostný rozvoj žiaka, ktorý bude rozvíjať jeho národné povedomie, proeurópske smerovanie, zdravé sebavedomie, sociálne vnímanie, rešpektovanie práv a odlišných názorov.
* Viesť žiakov k zdravému životnému štýlu a k ochrane života a zdravia.
* Rozvíjať osobnosť žiaka po stránke emocionálnej i intelektuálnej.
* Rozvíjať komunikatívne zručnosti žiaka, jeho čitateľskú gramotnosť, schopnosť komunikovať a získavať informácie v materinskom jazyku a vytvoriť základy jazykových zručností v anglickom jazyku.
* Vytvoriť kvalitné základy počítačovej a finančnej gramotnosti, ktoré budú nápomocné pri ich ďalšom rozvoji a schopnosti ich v reálnom živote využívať.
* Prezentovať školu na verejnosti dosiahnutými výsledkami v súťažiach, získanými vedomosťami a zručnosťami žiakov, kvalitným vybavením a kvalifikovaným personálnym obsadením.
* Vytvoriť charakter školy, ktorý je typický pre školu v obci v rámci dobrej spolupráce s obecným úradom a obyvateľmi obce, založený na spoločných kultúrnych, športových a ekologických akciách.
* Rozvíjať v žiakoch vnímanie seba samého ako súčasť prírody, ktorú majú chrániť a renovovať.
* Viesť žiakov k pozitívnemu vzťahu k rodisku, regiónu, hrdosti na zvyky a tradície svojich predkov.
* Viesť žiakov k aktívnemu využívaniu voľného času v rámci svojho zdravého duševného a fyzického rozvoja.
* Vytvárať podmienky na úspešné vzdelávanie žiakov so špeciálnymi výchovno-vzdelávacími potrebami.

**Našim cieľom je, aby žiaci:**

- získali dostatok potrebných vedomostí a zručností,

- vedeli ich správne použiť,

- boli komunikatívni, flexibilní a tvoriví,

- aby vedeli teoretické poznatky uplatniť v praxi.

 ***Realizácia cieľov:***

* dobrou spoluprácou s OcÚ v Stankovanoch,
* spoluprácou s inými organizáciami a inštitúciami,
* dobrou spoluprácou s rodičmi v rámci spoločných aktivít, s  Občianskym združením Stankovanček,
* netradičnými metódami a formami na vyučovaní,
* návštevou vzdelávacích a kultúrnych inštitúcií,
* motivujúcimi záujmovými útvarmi a krúžkami,
* starostlivosťou o Babičkinu záhradku a zeleň v okolí školy,
* aktívnym zapájaním sa do súťaží rôzneho charakteru,
* spolupodieľaním sa na športových a kultúrnych podujatiach obce,
* tvorbou kultúrnych programov,
* realizáciou vlastných projektov a podujatí,
* rešpektovaním dohodnutých pravidiel,
* prostredníctvom vnútorného systému kontroly a hodnotenia,
* sebahodnotením v rámci výchovno-vzdelávacieho procesu,
* cieľavedomou, systematickou prácou na vyučovaní,
* prostredníctvom zvýšenia hodinovej dotácie v rámci učebného plánu vyučovacích predmeto SJL, TEV

 ***2.2 Zameranie školy***

Po dôkladnej analýze a po formulovaní strategických cieľov, sa škola zameria v iŠkVP na rozvoj:

* regionálneho povedomia,
* environmentálnej výchovy,
* čitateľskej gramotnosti,
* informatickej gramotnosti,
* finančnej gramotnosti,
* jazykovej gramotnosti,
* prosociálneho správania sa žiakov,
* na zvýšenú starostlivosť o žiakov so špeciálnymi výchovno-vzdelávacími potrebami,
* harmonicky rozvinutej osobnosti, s cieľom uplatniť sa v spoločnosti.

***Analýza súčasného stavu školy – prevzané***

 Vedenie školy v  spolupráci s vedúcimi MZ vypracovalo STEPE analýzu, z ktorej vyplynuli nasledovné výsledky:

 *Analýza vonkajšieho prostredia STEPE*

|  |  |
| --- | --- |
|  Sociálne faktory | * vyššia nezamestnanosť v regióne
* negatívny demografický vývoj
* existenčné problémy sociálne slabších rodín
* životný štýl
* kultúra okolia
 |
|  Technologické faktory | * nové edukačné softvéry
* elektronický zber informácií
* nové informačné pramene
* projekty pre učiteľov a žiakov
 |
|  **Ekonomické faktory** | * výdaje na edukáciu
* ceny energií
* normatív na žiaka
* prerozdeľovanie financií
* ekonomické zameranie regiónu
* mimorozpočtové zdroje
* ohodnotenie a postavenie učiteľa
 |
|  Politické faktory | * vládne priority
* školský zákon
* štátna edukačná politika
* legislatíva
 |
|  **Ekologické faktory** | * separácia odpadu
* cena odpadov
* dobudovanie areálu oddychu
* ochrana životného prostredia
 |

*S****WOT analýza***

**Silné stránky školy:**

* riešenie výchovných problémov v rámci metodických orgánov,
* zavádzanie progresívnych metód do vyučovania,
* dobrá informovanosť na webových stránkach školy,
* kvalifikovanosť učiteľov,
* dobrá prezentácia školy na verejnosti, organizovanie kultúrno-spoločenských podujatí.

**Slabé stránky školy**

* zlúčené ročníky – vysoká náročnosť pre učiteľa,
* kumulácia funkcií vzhľadom na malý kolektív pedagogických zamestnancov,
* nízky počet žiakov.

 **Príležitosti školy**

* propagácia školy na verejnosti,
* zapájanie sa do projektov, získavanie grantov, možnosť využitia mimorozpočtových finančných zdrojov,
* možnosť získania finančných zdrojov zo strany sociálnych partnerov, sponzorstvo,
* spolupráca s OcÚ, kultúrnymi a spoločenskými inštitúciami, rodičmi,
* získať žiakov z časti obce Rojkov,
* voľnočasové aktivity (krúžky),
* exkurzie, výlety.

 **Riziká školy**

* demografický pokles populácie,
* konkurencia škôl v regióne,
* vyššia nezamestnanosť, nárast počtu žiakov zo sociálne znevýhodneného prostredia,
* ekonomická náročnosť na prevádzku školy.

 ***2.3 Stupeň vzdelania***

**ISCED 1 – Primárne vzdelávanie**

 Program primárneho vzdelávania (1. stupeň základnej školy) má zabezpečiť hladký prechod z predškolského vzdelávania a z rodinnej starostlivosti na školské vzdelávanie prostredníctvom stimulovania poznávacej zvedavosti detí, vychádzajúcej z ich osobného poznania a vlastných skúseností.

ZŠ s MŠ Stankovany je neplnoorganizovaná škola. Je zriadená pre žiakov 1. - 4. ročníka ZŠ. Pre nízky počet žiakov sa ročníky 1. a 2. učia v jednej triede a ročníky 3. a 4. v druhej triede. Na plnenie si povinnej školskej dochádzky prichádzajú deti, po absolvovaní predprimárneho vzdelávania zväčša z MŠ v Stankovanoch.

Pozitívom školy je kvalifikovanosť pedagógov a ich ďalšie plánované sebavzdelávanie v rámci rôznych projektov alebo programov profesijného vzdelávania, čo je prínosom výchovno-vzdelávacieho procesu.

Profilácia školy vychádza z požiadaviek súčasnej spoločnosti, ktorá vzhľadom na rozširujúci sa trh práce a vstup Slovenska do Európskej únie kladie dôraz na ovládanie cudzích jazykov, počítačovú gramotnosť, environmentálne cítenie, ale aj rozvíjanie národnej hrdosti. Medzi popredné úlohy súčasnej výchovy patrí spoločenská výchova, úlohou ktorej je rozvoj osobnosti žiaka, príprava na život, úcta k človeku, prírode, spolupráca v kolektíve a pod., o čo sa snažíme v prierezovej téme **SPOLOČENSKÁ VÝCHOVA**.

Obec Stankovany leží na úpätí Veľkej Fatry a Chočského pohoria, pričom v bezprostrednej blízkosti sa nachádza pohorie Malá Fatra. Preto smerovanie našich aktivít bude aj naďalej vedené k uvedomeniu si potreby prírodu chrániť a pomáhať jej obnovovať ju.

V rámci rozvoja počítačovej gramotnosti sa žiaci okrem používateľských základov na PC, budú naďalej zoznamovať s obozretnosťou pri používaní internetu a ochrane svojich osobných údajov.

Po absolvovaní 4. ročníka žiaci pokračujú v nižšom strednom vzdelaní zväčša v ZŠ v Ľubochni. Absolventi našej školy dosiahnu, podľa Medzinárodnej štandardnej klasifikácie vzdelávania (ISCED – International Standard Classification of Education), stupeň vzdelania ISCED 1.

 ***2.4 Profil absolventa***

**ISCED 1 – primárne vzdelávanie**

Absolvent primárneho vzdelania má osvojené základy čitateľskej, pisateľskej, matematickej, prírodovednej a kultúrnej gramotnosti. Svoje vedomosti, zručnosti, schopnosti dokáže aj správne prakticky využiť.

Vyjadruje sa súvisle a výstižne písomnou aj ústnou formou v štátnom jazyku, adekvátne k primárnemu vzdelaniu. Uplatňuje ústretovú komunikáciu pre vytváranie dobrých vzťahov so spolužiakmi, učiteľmi a s ďalšími ľuďmi, s ktorými prichádza do kontaktu.

V anglickom jazyku je schopný na primeranej úrovni porozumieť hovorenému textu, uplatniť sa v osobnej konverzácii, ako aj tvoriť texty, týkajúce sa bežných životných situácií.

Používa základné matematické myslenie na riešenie rôznych praktických problémov v každodenných situáciách, a je schopný používať matematické modely logického a priestorového myslenia a prezentácie.

Vie používať vybrané informačné a komunikačné technológie pri vyučovaní a učení sa. Ovláda základy potrebných počítačových aplikácií, dokáže adekvátne veku aktívne vyhľadávať informácie na internete. Vyberá a hodnotí získané informácie, spracováva a využíva ich vo svojom učení a v iných činnostiach. Uplatňuje základy rôznych techník učenia sa a osvojovania si poznatkov.

Má osvojené základy pre efektívnu spoluprácu v skupine. Uvedomuje si význam pozitívnej sociálno-emočnej klímy v triede a svojím konaním prispieva k dobrým medziľudským vzťahom. Cení si a rešpektuje kultúrno-historické dedičstvo, má schopnosť vnímať umenie, snažiť sa porozumieť mu a chrániť umelecké prejavy. Pozná bežné pravidlá spoločenského kontaktu a správa sa kultúrne, primerane okolnostiam a situáciám.

Uvedomuje si dôležitosť ochrany svojho zdravia a jeho súvislosť s vhodným a aktívnym trávením voľného času.

Absolvent našej školy vyniká usilovnosťou, svedomitosťou, samostatnosťou, čestnosťou a svojím vystupovaním robí dobré meno škole.

 ***2.4.1 Kompetencie absolventa***

Absolvent ZŠ v Stankovanoch má osvojené **nasledovné kľúčové kompetencie (spôsobilosti):**

 **sociálne komunikačné kompetencie**

* vyjadruje sa súvisle a výstižne písomnou aj ústnou formou adekvátnou primárnemu stupňu vzdelávania,
* dokáže určitý čas sústredene načúvať, náležite reagovať, používať vhodné argumenty a vyjadriť svoj názor,
* uplatňuje ústretovú komunikáciu pre vytváranie dobrých vzťahov so spolužiakmi, učiteľmi, rodičmi a s ďalšími ľuďmi, s ktorými prichádza do kontaktu,
* rozumie rôznym typom doteraz používaných textov a bežne používaným prejavom neverbálnej komunikácie a dokáže na ne adekvátne reagovať,
* na základnej úrovni využíva technické prostriedky,
* chápe význam rešpektovania kultúrnej rozmanitosti,
* v cudzích jazykoch je schopný na primeranej úrovni porozumieť hovorenému textu, uplatniť sa v osobnej konverzácii, ako aj tvoriť texty, týkajúce sa bežných životných situácií,

**kompetencia v oblasti matematického a prírodovedného myslenia**

* používa základné matematické myslenie na riešenie rôznych praktických problémov v každodenných situáciách a je schopný (na rôznych úrovniach) používať matematické modely logického a priestorového myslenia a prezentácie (vzorce, modely),
* je pripravený ďalej si rozvíjať schopnosť objavovať, pýtať sa a hľadať odpovede, ktoré smerujú k systematizácii poznatkov,

**kompetencie v oblasti informačných a komunikačných technológií**

* vie používať vybrané informačné a komunikačné technológie pri vyučovaní a učení sa,
* ovláda základy potrebných počítačových aplikácií,
* dokáže primerane veku komunikovať pomocou elektronických médií,
* dokáže adekvátne veku aktívne vyhľadávať informácie na internete,
* vie používať rôzne vyučovacie programy,
* získa základy algoritmického myslenia,
* chápe, že je rozdiel medzi reálnym a virtuálnym svetom,
* vie, že existujú riziká, ktoré sú spojené s využívaním internetu a IKT.

**kompetencia učiť sa učiť**

* má osvojené základy schopnosti sebareflexie pri poznávaní svojich myšlienkových postupov,
* uplatňuje základy rôznych techník učenia sa a osvojovania si poznatkov ,
* vyberá a hodnotí získané informácie, spracováva ich a využíva vo svojom učení a v iných činnostiach,
* uvedomuje si význam vytrvalosti a iniciatívy pre svoj pokrok,

**kompetencia riešiť problémy**

* vníma a sleduje problémové situácie v škole a vo svojom najbližšom okolí, adekvátne svojej úrovni navrhuje riešenia podľa svojich vedomostí a skúseností z danej oblasti,
* pri riešení problémov hľadá a využíva rôzne informácie, skúša viaceré možnosti riešenia problému, overuje správnosť riešenia a osvedčené postupy aplikuje pri podobných alebo nových problémoch,
* pokúša sa problémy a konflikty vo vzťahoch riešiť primeraným spôsobom,

**osobnostné, sociálne a občianske kompetencie**

* má základy pre smerovanie k pozitívnemu sebaobrazu a sebadôvere,
* uvedomuje si vlastné potreby a tvorivo využíva svoje možnosti,
* dokáže odhadnúť svoje silné a slabé stránky ako svoje rozvojové možnosti,
* uvedomuje si dôležitosť ochrany svojho zdravia a jeho súvislosť s vhodným

 a aktívnym trávením voľného času,

* dokáže primerane veku odhadnúť dôsledky svojich rozhodnutí a činov,
* uvedomuje si, že má svoje práva a povinnosti,
* má osvojené základy pre efektívnu spoluprácu v skupine,
* dokáže prijímať nové nápady alebo aj sám prichádza s novými nápadmi a postupmi pri spoločnej práci,
* uvedomuje si význam pozitívnej sociálno-emočnej klímy v triede a svojím konaním prispieva k dobrým medziľudským vzťahom,

**kompetencia vnímať a chápať kultúru a vyjadrovať sa nástrojmi kultúry**

* dokáže sa vyjadrovať na úrovni základnej kultúrnej gramotnosti prostredníctvom umeleckých a iných vyjadrovacích prostriedkov,
* dokáže pomenovať druhy umenia a ich hlavné nástroje a vyjadrovacie prostriedky (na úrovni primárneho vzdelávania),
* uvedomuje si význam umenia a kultúrnej komunikácie vo svojom živote, cení si a rešpektuje kultúrno-historické dedičstvo a ľudové tradície,
* rešpektuje vkus iných ľudí a primerane veku dokáže vyjadriť svoj názor a postoj,
* ovláda základné pravidlá, normy a zvyky súvisiace s úpravou zovňajšku človeka,
* pozná bežné pravidlá spoločenského kontaktu (etiketu),
* správa sa kultúrne, primerane okolnostiam a situáciám,
* má osvojené základy pre tolerantné a empatické vnímanie prejavov iných kultúr.

 ***2.5 Vzdelávacie stratégie***

**V oblasti učenia:**

Trvale zvyšujeme kvalitu výchovno-vzdelávacieho procesu **zostavovaním vhodných učebných plánov v nadväznosti na Štátny vzdelávací program** výberom voliteľných predmetov zodpovedajúcich zameraniu našej školy, doplnených prierezovými témami zavádzame moderné **metódy a formy, ktoré uľahčujú učenie,** a ktoré zvyšujú vnútornú motiváciu žiakov pri učení:

* metóda splývavého čítania SFUMATO,
* metódy zážitkového učenia a získavania skúseností: (brainstorming, skupinová diskusia, obhajoba, vytváranie vlastného názoru, kritické myslenie...),
* metóda tvorivého riešenia problémov – heuristika (pokus – omyl, pomocou algoritmov, heuristika...) Vedenie žiakov k premýšľaniu nad problémom, k navrhovaniu možných riešení. Problém je pre žiaka výzvou.,
* bádateľské metódy (výskumy, experimenty, bádanie, ankety, štatistiky...),
* metódy tvorivej dramatiky (dramatizácia, tvorba príbehu, scénky, tvorivé hry...),
* blokové vyučovanie (dopravná výchova, slušné správanie...),
* projektová metóda v jednotlivých predmetoch, ale aj v celoškolských projektových dňoch,
* zavádzame **motivačné a aktivizujúce metódy**, metódu voľby diferencovaných úloh, motivovanie pomocou hodnotenia, skupinové vyučovanie, metódu brainstormingu, prácu s literatúrou, s obrazovým materiálom, diskusiu,
* **relaxačné techniky a metódy** na vyučovaní, ale aj v práci ŠKD,
* cvičenia uvoľňovacie, koordinačné, na odstraňovanie napätia a stresu,
* využívame cvičenia, ktoré rozvíjajú sociálne cítenie a **odbúravajú agresivitu detí,** zlepšením **vzťahu učiteľ – žiak,** budovanie vzájomnej dôvery, rešpektovaním žiakovej osobnosti, citlivým riešením vzniknutých problémových situácií, motiváciou pedagogických pracovníkov k **sebavzdelávaniu**, prípadne ich účasti na rôznych vzdelávacích aktivitách .

**Úlohy:**

* Využívať **rôzne modely hodnotenia**, zamerať sa najmä na kladné hodnotenie, ústne hodnotenie a sebahodnotenie.
* Rozvíjať **tvorivosť žiakov, ich fantáziu a komunikačné** schopnosti.
* Plniť úlohy s environmentálnym zameraním a umožniť tak žiakom vytvárať si kladný vzťah k prírode jej poznávaním, pozorovaním a ochranou.
* Systematicky rozširovať **aktivity zamerané na spoluprácu s rodičmi**. Poskytnúť im priestor na realizáciu a pomoc v rámci **ekologických aktivitách**. (Zber papiera, Deň Zeme, Deň vody),
* **Systémom vlastných celoškolských** súťaží a projektov v rôznych spoločenskovedných oblastiach dať žiakom základy pri práci s literatúrou, časopismi a s inými médiami.
* Zapájať sa do projektov, ktoré umožnia **získať pre školu finančné prostriedky** na nákup pomôcok, doplnkových učebníc na skvalitnenie výchovno-vzdelávacieho procesu.

Cieľom uplatňovania nových prístupov pri vyučovaní je kritické, tvorivé myslenie, ktoré dosiahneme postupnými krokmi v dlhodobom procese.

***2.6 Zabezpečenie výučby pre žiakov so špeciálnymi výchovno-vzdelávacími potrebami***

Za žiakov so špeciálnymi výchovno-vzdelávacími potrebami sú považovaní žiaci **so zdravotným znevýhodnením** (telesným, zrakovým, sluchovým, mentálnym, logopedickým, autizmom, vývojovými poruchami učenia alebo správania), žiaci **zo sociálne znevýhodneného prostredia** a **nadaní žiaci.**

Špeciálnou výchovno-vzdelávacou potrebou je požiadavka na úpravu podmienok (obsahu, foriem, metód, prostredia a prístupov) vo výchove a vzdelávaní pre žiaka.

Špeciálne výchovno-vzdelávacie potreby vyplývajú zo zdravotného znevýhodnenia alebo nadania alebo vývinu žiaka v sociálne znevýhodnenom prostredí, zohľadnenie ktorých mu zabezpečí rovnocenný prístup k vzdelávaniu, primeraný rozvoj schopností alebo osobnosti, ako aj dosiahnutie primeraného stupňa vzdelania a primeraného začlenenia do spoločnosti.

***2.6.1 Žiaci so zdravotným znevýhodnením***

Žiak so špeciálnymi výchovno-vzdelávacími potrebami je spravidla:

**žiak so zdravotným znevýhodnením, t.j.**

a) žiak so zdravotným postihnutím (s mentálnym postihnutím, so sluchovým postihnutím, so zrakovým postihnutím, s telesným postihnutím, s narušenou komunikačnou schopnosťou, s autizmom alebo inými pervazívnymi vývinovými poruchami, s viacnásobným postihnutím),

b) žiak chorý alebo zdravotne oslabený, žiak s vývinovými poruchami (poruchou aktivity a pozornosti, s vývinovou poruchou učenia, s oneskoreným alebo nerovnomerným psychomotorickým vývinom), žiak v hraničnom pásme mentálnej retardácie, žiak s poruchou správania, okrem detí umiestnených do špeciálnych výchovných zariadení.

Začlenení žiaci majú vypracovaný individuálny výchovno-vzdelávací program, na ktorom sa spolupodieľali vyučujúci jednotlivých predmetov v spolupráci so špeciálnym pedagógom z CPPP, pri jeho tvorbe sa spolupracuje aj so zákonným zástupcom žiaka. Škola spolupracuje s CPPP v Ružomberku, Dolnom Kubíne a Martine, s Centrom špeciálno-pedagogického poradenstva v Námestove i so súkromným CPPP Nosko v Ružomberku.

***Špeciálne vzdelávacie postupy pre žiakov so ŠVVP:***

**Slovenský jazyk**

* Pri písomných prácach po dohovore so žiakom (pre lepšie porozumenie) prečítať mu zadanie.
* Poskytnúť mu dostatok času na napísanie aj samotnú kontrolu.
* Písať diktáty po precvičení alebo formou doplňovačiek.
* Nedávať žiakom čítať dlhé texty.
* Vopred precvičiť čítanie náročnejších slov.
* Posilňovať u žiakov pozitívnu motiváciu.
* Využívať pochvalu.

**Matematika**

* Ponechať dlhší čas na premyslenie.
* Sústavne opakovať sčítanie a odčítanie do 100.
* Nežiadať počítanie spamäti.
* Využívať tabuľku násobilky a prsty.
* Používať kalkulačku.
* Vylúčiť prácu na čas.
* Preferovať ústnu formu skúšania pred písomnou.
* Zadávať jednoduché slovné úlohy.

**Ostatné predmety**

* Skúšať ich formou, ktorá im lepšie vyhovuje (napr. ústna).
* Obmedziť časovo viazané úlohy – päťminútovky.

Pri hodnotení a klasifikácii žiakov so špeciálnymi výchovno-vzdelávacím potrebami škola postupuje podľa ich zdravotného znevýhodnenia na školský výkon a hodnotí ich podľa:

**Metodického pokynu č. 22/2011 na hodnotenie žiakov základnej školy - príloha č. 2.**

***2.6.2 Žiaci zo sociálne znevýhodneného prostredia***

Žiaci zo sociálne znevýhodneného prostredia sú podporovaní sociálnymi výhodami, ktoré umožňuje náš sociálny systém (školské pomôcky, strava). Žiakom zo sociálne znevýhodneného prostredia je umožnený prístup do PC učebne podľa potreby aj mimo vyučovania tak, aby sme v maximálnej miere umožnili týmto žiakom pripraviť sa na výchovno-vzdelávací proces.

***2.6.3 Žiaci s nadaním***

Nadaní žiaci patria taktiež do skupiny žiakov so špecifickými výchovno-vzdelávacími potrebami. Aj tieto deti, ak sa v našej škole vyskytnú, budú mať vypracovaný individuálny výchovno-vzdelávací program, ktorí určuje spôsob ich edukácie. Program bude zameraný na rozvoj talentu dieťaťa, ale aj na menej rozvinuté oblasti jeho osobnosti, aby jeho vývoj bol rovnomerný a harmonický.

 ***2.7 Začlenenie prierezových tém***

Súčasťou obsahu vzdelávania na úrovni primárneho vzdelávania sú prierezové témy, ktoré sa prelínajú všetkými vzdelávacími oblasťami. Prierezové témy sú začlenené do predmetov podľa svojho obsahu a uvedené sú v učebných osnovách jednotlivých predmetov a v tematických výchovno-vzdelávacích plánoch.

Prierezové témy realizujeme viacerými formami ako:

* integrovanú súčasť vzdelávacieho obsahu oblastí vzdelávania a vhodných učebných predmetov,
* formu projektov (v rozsahu počtu hodín, ktoré sú pridelené téme), besied s pracovníkmi dopraveného inšpektorátu, s hasičmi, ochranármi, zdravotníkmi,
* formou kurzu – didaktické hry, dopravná výchova, plavecký kurz,
* formou Školy v prírode,
* formou návštev divadla, kina, výstav,
* formou záujmovej činnosti,
* starostlivosťou o interiér školy a areál školy,
* účasťou na kultúrnych podujatiach, koncertoch, exkurziách.

Nevyhnutnou podmienkou účinnosti prierezovej tematiky je použitie aktivizujúcich, interaktívnych, ale aj inovačných učebných metód.

Na úrovni primárneho vzdelávania sú zavedené inovovaným Štátnym vzdelávacím programom do vyučovacieho procesu tieto prierezové témy:

* OSOBNOSTNÝ A SOCIÁLNY ROZVOJ,
* VÝCHOVA K MANŽELSTVU A RODIČOVSTVU,
* ENVIRONMENTÁLNA VÝCHOVA,
* MEDIÁLNA VÝCHOVA,
* MULTIKULTÚRNA VÝCHOVA,
* DOPRAVNÁ VÝCHOVA,
* OCHRANA ŽIVOTA A ZDRAVIA,
* REGIONÁLNA VÝCHOVA A TRADIČNÁ ĽUDOVÁ KULTÚRA.
* SPOLOČENSKÁ VÝCHOVA
* ČITATEĽSKÁ GRAMOTNOSŤ

***2.7.1 Realizácia prierezových tém:***

**OSOBNOSTNÝ A SOCIÁLNY ROZVOJ**:

Túto prierezovú tému začleníme do všetkých oblastí vzdelávania, budeme ju realizovať prostredníctvom vhodných cvičení, modelových situácií, hier. Uplatnenie nájde v triednych aktivitách i celoškolských akciách (Deň matiek, MDD, Deň rodiny).

Cieľom uplatňovania tejto prierezovej témy je prispieť k tomu, aby žiak:

* Porozumel sebe a iným,
* Optimálne usmerňoval vlastné správanie,
* Osvojil si, využíval a ďalší rozvíjal zručnosti komunikácie a vzájomnej spolupráce,
* Získal a uplatňoval základné sociálne zručnosti pre optimálne riešenie rôznych situácií,
* Rešpektoval rôzne typy ľudí a ich názory a prístupy k riešeniu problémov.

**VÝCHOVA K MANŽELSTVU A RODIČOVSTVU**

Dôležitou súčasťou osobnostného rozvoja žiakov je príprava na zodpovedné partnerské vzťahy, manželstvo a rodičovstvo. Prierezová téma je zameraná na utváranie základných vedomostí a zodpovedných postojov v oblasti partnerských vzťahov a rodičovstva v súlade s vedeckými poznatkami a etickými normami. Pri realizácii témy vychádzame zo životnej reality žiakov v konkrétnej triede, ich veku, zrelosti, vývinového štádia. Podmienkou je taktný a citlivý prístup pedagóga. Využívame aj pomoc a služby relevantných odborníkov. Cieľom uplatňovania tejto prierezovej témy je prispieť k tomu, aby (si) žiak:

* Osvojil základné poznatky o biologických, psychických a sociálnych zmenách, ktoré ovplyvňujú vývin jeho osobnosti v súčasnosti i v budúcnosti,
* Získal základné predpoklady pre zodpovedné rozhodnutia v oblasti partnerských vzťahov, manželstva a rodičovstva,
* Uprednostňoval základné princípy zdravého životného štýlu a nerizikového správania v každodennom živote.

Prierezovú tému začleňujeme do vyučovania spoločenskej výchovy, náboženskej výchovy, regionálnych dejín, prírodovedy, telesnej a športovej výchovy.

**ENVIRONMENTÁLNA VÝCHOVA**

Cieľom výchovy je prispieť k rozvoju osobnosti žiaka tak, aby získal schopnosť chápať, analyzovať a hodnotiť vzťahy medzi človekom a životným prostredím vo svojom okolí, pričom by mal pochopiť aj potrebu ochrany životného prostredia na celom svete.

 Dôležité je, aby žiaci získali vedomosti, ale aj zručnosti, ktorými môžu pomáhať životnému prostrediu jednoduchými činnosťami, ktoré sú im primerané a vhodné - chrániť rastliny, zvieratá, mať kladný vzťah k domácim zvieratám, ale aj k zvieratám v prírode, starať sa o svoje okolie a pod.

***FORMA REALIZÁCIE***

* začlenenie do jednotlivých predmetov,
* zber a triedenie odpadu,
* pravidelné čistenie okolia školy a zverených úsekov v obci,
* spolupráca s poľovníkmi a ochranármi,
* Deň Zeme, Deň vody,
* škola v prírode.

**MEDIÁLNA VÝCHOVA**

Osvojenie schopnosti kompetentného zaobchádzania s médiami je cieľom mediálnej výchovy ako prierezovej témy.

Cieľom prierezovej tematiky je, aby žiaci:

* lepšie porozumeli pravidlám fungovania mediálneho sveta a primerane veku sa v ňom orientovali,
* dokázali posudzovať mediálne šírené posolstvá, objavovať v nich to hodnotné, pozitívne formujúce ich osobnostný a profesionálny rast,
* dokázali si uvedomiť negatívne mediálne vplyvy na svoju osobnosť a snažiť sa ich zodpovedným prístupom eliminovať,
* vedeli tvoriť mediálne produkty.

***FORMA REALIZÁCIE***

* osvojiť si pravidlá bezpečného využívania internetu v rámci informatiky,
* prezentácie prác v školských projektoch,
* práca s časopismi pre deti a mládež.

**MULTIKULTÚRNA VÝCHOVA**

Žiaci všetkých vekových kategórií budú čoraz častejšie v osobnom aj verejnom živote vystavení rôznym kultúrnym vplyvom a v čoraz väčšej miere sa budú dostávať do kontaktu s príslušníkmi iných kultúr. Preto je potrebné, aby boli na tieto výzvy pripravení, a aby boli schopní rozoznať, rešpektovať a podporovať rôzne kultúrne odlišnosti vo svojom okolí.

Cieľom prierezovej témy multikultúrna výchova je preto výchovné a vzdelávacie pôsobenie zamerané na rozvoj poznania rozličných tradičných aj nových kultúr a subkultúr, akceptáciu kultúrnej rozmanitosti ako spoločenskej reality a rozvoj tolerancie, rešpektu a prosociálneho správania a konania, vo vzťahu ku kultúrnej odlišnosti.

***FORMA REALIZÁCIE***

* začlenenie do humanitných a spoločensko-vedných predmetov,
* medzinárodné projekty v rámci eTwinningu,
* výučba materinského a cudzieho jazyka.

**DOPRAVNÁ VÝCHOVA**

Úlohou výchovy k bezpečnosti v cestnej premávke v škole je postupne pripraviť deti na samostatný pohyb v cestnej premávke - ako chodcov alebo cyklistov a predchádzať tak dopravným nehodám, ktorých účastníkmi sú deti.

***FORMA REALIZÁCIE***

* začlenenie do jednotlivých predmetov,
* kurzy dopravnej výchovy na DDI v Ružomberku - 1x počas školského roka pre chodcov, cyklistov, korčuliarov,
* súťaž jazdy zručnosti na školskom ihrisku,

**OCHRANA ŽIVOTA A ZDRAVIA**

Ochrana života a jeho zdravia integruje postoje, vedomosti a schopnosti žiakov zamerané na ochranu života a zdravia v mimoriadnych situáciách. Podobne pri pobyte a pohybe v prírode, ktoré môžu vzniknúť vplyvom nepredvídaných skutočností ohrozujúcich človeka a jeho okolie.

Cieľom oblasti je:

* formovať vzťah žiakov k problematike ochrany svojho zdravia a života, tiež zdravia a života iných ľudí,
* poskytnúť žiakom potrebné teoretické vedomosti a praktické zručnosti,
* osvojiť si vedomosti a zručnosti v sebaochrane a poskytovaní pomoci iným v prípade ohrozenia zdravia a života.
* rozvinúť morálne vlastnosti žiakov tvoriace základ vlasteneckého a národného cítenia.
* formovať predpoklady na dosiahnutie vyššej telesnej zdatnosti a celkovej odolnosti organizmu na fyzickú a psychickú záťaž v náročných životných situáciách.

**Prierezová tému napĺňa obsah :**

- riešenie mimoriadnych situácií - civilná ochrana,

- zdravotná príprava,

- pohyb a pobyt v prírode

***FORMA REALIZÁCIE***

* začlenením do jednotlivých predmetov,
* didaktické hry,
* práca s Hliadkou mladých zdravotníkov – príprava a účasť v súťaži SČK.

**REGIONÁLNA VÝCHOVA A TRADIČNÁ ĽUDOVÁ KULTÚRA**

Prierezová téma Regionálna výchova a tradičná ľudová kultúra úzko súvisí s prierezovou témou Multikultúrna výchova, ale vo svojom obsahu sa ešte hlbšie zaoberá živým a hodnotným hmotným a nehmotným kultúrnym dedičstvom Slovenskej republiky.

Cieľom zaradenia prierezovej témy do vyučovania je vytvárať u žiakov predpoklady na pestovanie a rozvíjanie citu ku krásam svojho regiónu, prírody, staviteľstva, ľudového umenia a spoznávanie kultúrneho dedičstva našich predkov.

Edukačná činnosť je zameraná na to, aby žiaci v rámci regionálnej výchovy poznali históriu a kultúru vlastnej obce, mesta – na funkčné **využívanie historických regionálnych ukážok: Môj rodný kraj** – kraj, kde žijem; **Škola a jej okolie**; Moja trieda; **Obec**, v ktorej žijem; čo sa mi v našom kraji najviac páči; čím sa pýši naša obec (**príbehy o rodákoch**, **pamätné miesta, sochy** a i.), **história,** (osídlenie)**, povesti, piesne, šport a kultúra, osobnosti**, ale aj súčasnosť vo všetkých smeroch napr. ekonomika; **flóra a fauna** – **význam ochrany prírody, lesa, vody, živočíchov – objavujeme Slovensko** – objavovanie a spoznávanie prírodných krás a zaujímavostí Slovenska; **povesťami opradené pohoria – cestujeme po Slovensku** – oboznámenie sa s časťami Slovenska formou výletu; povesti z veľkých a starých miest Slovenska; **zvyky a tradície**; ľudia v mojom okolí (aj o úcte k starším obyvateľom); **pripomíname si našich predkov (Pátranie po predkoch)** – vychádzať z rodinného prostredia t. j. téma – RODINA – **rodostrom rodiny, tradičné jedlá; stretnutia s pamätníkmi** (starými rodičmi, známymi), besedy; rozhovory so žiakmi o minulosti ich regiónu a pod. Vedieť sa **orientovať v turisticky a historicky atraktívnych miestach Slovenska**.

Navrhované tematické celky a témy, v rámci ktorých je možné rozvíjať prierezovú tému sú:

1. Liptov- môj región
2. Moja obec
3. Objavujeme Slovensko
4. Tradičná ľudová kultúra.

Prierezová téma má významné miesto vo vyučovacom predmete vlastiveda, prírodoveda, slovenský jazyk a literatúra, hudobná výchova, výtvarná výchova, pracovné vyučovanie, telesná výchova.

Na tému budeme používať publikáciu V stopách dávno odviateho času 1,2, ktorá sa priamo dotýka nášho regiónu.

**SPOLOČENSKÁ VÝCHOVA**

Prierezová téma SPOLOČENSKÁ VÝCHOVA je téma, s ktorou sa deti stretávajú počas svojho celého života.

**CIELE:** Hlavným cieľom prierezovej témy spoločenská výchova je vytvoriť zo žiaka osobnosť, ktorá: - vie rozlíšiť a charakterizovať slušné a neslušné správanie a pozná jeho príčiny a dôvody - pozná zásady komunikácie (zdravenie, oslovovanie, predstavovanie...) - ovláda prejavy neverbálnej komunikácie (mimika, gestá, pohľad...), - dokáže odhadnúť štýl obliekania na rôzne príležitosti, - pozná dôvody úpravy zovňajšku, má zvnútornené zásady svojho výzoru, - pomocou osvojených pravidiel vytvára a rozvíja pozitívne interpersonálne a sociálne vzťahy, - prejavuje voči iným priateľské medziľudské postoje.

**KOMPETENCIE**: Žiak: - pozná základné pojmy a prejavy, vie sa vhodne a primerane poďakovať a poprosiť, - vie komunikovať a správne sa vyjadrovať v rôznych situáciách, - pozná verbálnu a neverbálnu komunikáciu, - vie riešiť problém, - vie sa slušne pozdraviť, - vie sa slušne predstaviť, - vie správne oslovovať staršie osoby, priateľov, rodičov, - dbá na hygienu a úpravu, - vie sa vhodne obliecť podľa príležitosti, - pozná pravidlá správania sa pri stole, - vie sa vhodne ospravedlniť.

**VZDELÁVACÍ ŠTANDARD**

|  |  |  |
| --- | --- | --- |
| Téma | Obsahový štandard | Výkonový štandard |
| Základné pojmy a prejavy | vzájomná úcta pri komunikácii, hra, prevencia šikanovania, hľadanie riešení, prekonávanie prekážok, rozhovor | Žiak si zautomatizuje „čarovné slová“ – ďakujem, prosím, prepáč... |
| Komunikácia | rozhovor, počúvanie, kultivované vyjadrovanie | Žiak vie správne komunikovať- verbálne i neverbálne, osvojí si pravidlá slušnej komunikácie. |
| Abeceda slušného správania | vychádzka, kamarátstvo, hra, pomoc starším, rodina | Žiak sa vie slušne správať, vie sa predstaviť, vie správne oslovovať – ty, vy a pozdraviť |
| Oblečenie | čistota, režim dňa, oblečenie, návšteva, hygiena tela, vzájomná pomoc | Žiak sa vie vhodne obliecť, dbá na úpravu zovňajška a na hygienu. |
| Ideme do spoločnosti | divadlo, koncert, kino, film, knižnica, kniha | Žiak pozná pravidlá a zásady správania pri návšteve kultúrnych podujatí, vie riešiť situáciu. |
| Pravidlá stolovania | hra, praktické činnosti, stolovanie | Žiak si osvojí a zautomatizuje v praktických činnostiach pravidlá stolovania. |

**ČITATEĽSKÁ GRAMOTNOSŤ**

 Čitateľskej gramotnosti sa venujeme na hodinách Slovenského jazyka v rámci hodiny Čítania prostredníctvom textov v čítanke, mimočítankového čítania – texty z kníh vhodných pre vekovú kategóriu jednotlivých ročníkov, čitateľských projektov a aktivít, ktoré vhodným spôsobom túto kompetenciu rozvíjajú.

***Prierezové témy***

|  |  |  |  |  |
| --- | --- | --- | --- | --- |
|  | 1. ***roč.***
 | 1. ***roč.***
 | 1. ***roč.***
 | 1. ***roč.***
 |
| ***Osobnostný a soc. rozvoj***  | *Prvouka, Spočenská vých., SJ, Čítanie* | *Prvouka**Spoločenská vých., SJ, Čítanie* | *Prírodoveda, Vlastiveda, Reg. dejiny, SJ, Čítanie* | *Prírodoveda, Vlastiveda, SJ, Čítanie* |
| ***Mediálna výchova*** | *Prvouka**Spoločenská vých., SJ, Čít., VYV, AJ* | *Prvouka**Spoločenská vých., SJ, Čít., VYV, AJ* | *Prírodoveda, Vlastiveda, Reg. dejiny, SJ, Čít., VYV, AJ* | *Prírodoveda, Vlastiveda, SJ, Čít., VYV, AJ* |
| ***Multikultúrna výchova*** | *Prvouka**Spoločenská vých., SJ, Čít., HUV, VYV, AJ* | *Prvouka**Spoločenská vých., SJ, Čít., HUV, VYV, AJ* | *Prírodoveda, Vlastiveda, Reg. dejiny, SJ, Čít., HUV, VYV, AJ* | *Prírodoveda, Vlastiveda, SJ, Čítanie, HUV, VYV, AJ* |
| ***Environmentálna výchova*** | *Prvouka**Spoločenská vých., SJ, Čít., VYV, TSV* | *Prvouka**Spoločenská vých., SJ, Čít.,**VYV, TSV* | *Prírodoveda, Vlastiveda, Reg. dejiny, SJ, Čít., TSV, VYV* | *Prírodoveda, Vlastiveda, SJ, Čítani., VYV, TSV* |
| ***Dopravná výchova*** | *MAT, Prvouka**Spoločenská vých., TSV, Čítanie.* | *MAT, Prvouka**Spoločenská vých., TSV, Čítanie.* | *MAT, Prírodoveda, Vlastiveda, Reg. dejiny, TSV, Čítanie* | *MAT, Prírodoveda, Vlastiveda, Reg. dejiny, TSV, Čítanie* |
| ***Ochrana človeka a zdravia*** | *Prvouka, VYV**Spoločenská vých., Čítanie, TSV* | *Prvouka, VYV**Spoločenská vých., Čítanie., TSV* | *Prírodoveda, Vlastiveda ,Reg . dejiny, Čít., TSV, VYV* | *Prírodoveda, Vlastiveda, Reg. dejiny, Čí.tanie, TSV, VYV* |
| ***Výchova k manželstvu a rodičovstvu*** | *Prvouka, VYV, Spoločenská vých., Čítanie* | *Prvouka, VYV, Čítanie, Spoločenská výchova* | *Prírodoveda, Čítanie, Region. dejiny, VYV* | *Prírodoveda, Čítanie, VYV* |
| ***Regionálna výchova a tradičná ľudová kultúra*** | *Prvouka**Spoločenská vých., SJ, Čítanie, VYV, HUV* | *Prvouka**Spoločenská vých., SJ, Čítanie, VYV, HUV* | *Prírodoveda, Vlastiveda, Reg. dejiny, SJ, Čítanie, VYV, HUV,* | *Prírodoveda, Vlastiveda, SJ, Čítanie., VYV, HUV, PCV* |
| ***Spoločenká výchova*** | *Všetky predmety* | *Všetky predmety* | *Všetky predmety* | *Všetky predmety* |
| ***Čitateľská gramotnosť*** | *SJ, Čítanie, M,Prvouka,HUV, NAV* | *SJ, Čítanie, M,Prvouka,HUV, NAV* | *SJ, Čítanie, M,Prírodoveda,**Vlastiveda,HUV, NAV* | *SJ, Čítanie, M,Prírodoveda,**Vlastiveda,HUV, NAV* |

* 1. ***Organizácia vyučovania***

**Organizácia vyučovacích hodín v škole**

1. hod. – 8:00 – 8:45 hod.
2. hod. – 8:50 – 9:35 hod.
3. hod. – 9:55 – 10:40 hod.
4. hod. – 10:50 – 11:35 hod.

 11:35-12:05 hod. - **obedňajšia prestávka**

1. hod. – 12:05 – 12:50 hod.
2. hod. – 13:00 – 13:45 hod.

**Prestávky**

8:45 – 8:50 5 minút

9:35 – 9:55 20 minút

10:40 – 10:50 10 minút

11:35 – 12:05 30 minút

12:50 – 13:00 5 minút

**ŠKD**

Pondelok: 12.30 – 15.30

Utorok: 10.50 – 15.45

Streda: 11.45 – 16.00

Štvrtok: 11.45 – 16.00

Piatok: 12.30 – 15.30

Vyučovacia hodina trvá 45 minút,

výchovná hodina trvá 60 minút.

***3.Vnútorný systém kontroly a hodnotenia***

**Vnútorný systém kontroly a hodnotenia zameriavame na 3 oblasti:**

1. Hodnotenie výchovno-vzdelávacích výsledkov žiakov.
2. Vnútorný systém kontroly a hodnotenia zamestnancov.
3. Hodnotenie školy.

**3.1 Hodnotenie výchovno-vzdelávacích výsledkov žiakov**

Cieľom hodnotenia vzdelávacích výsledkov žiakov v škole je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky, kde má rezervy, aké sú jeho pokroky. Súčasťou hodnotenia je povzbudenie do ďalšej práce, návod, ako postupovať pri odstraňovaní nedostatkov. Hodnotenie musí mať povzbudzujúci charakter a má byť zamerané na pozitívnu motiváciu žiaka.

 Cieľom je ohodnotiť prepojenie vedomostí so zručnosťami a spôsobilosťami. Pri hodnotení a klasifikácii výsledkov žiakov vychádzame z metodických pokynov na hodnotenie a klasifikáciu. V hodnotení žiakov zohľadňujeme úroveň dosahovaných cieľov primárneho vzdelávania, tak, ako sú uvedené v školskom zákone, štátnom a školskom vzdelávacom programe.

Hodnotenie žiaka je permanentnou súčasťou výchovno-vzdelávacieho procesu a zabezpečuje spätnú väzbu. Zameriava sa na sociálny, emocionálny a kognitívny rozvoj, ako aj na kladné stránky žiaka. Povzbudzujúco pôsobí na učené výsledky všetkých žiakov, zdôrazňuje dôležitosť učenia sa. Dbáme na to, aby sme prostredníctvom hodnotenia nerozdeľovali žiakov na úspešných a neúspešných.

Hodnotenie budeme robiť na základe určitých kritérií, prostredníctvom ktorých budeme sledovať vývoj žiaka.

**Princípy hodnotenia:**

 - objektívnosť,

- spravodlivosť,

- komplexnosť,

- citlivosť hodnotenia,

- hodnotenie podľa zvolených kritérií,

- hodnotiť konkrétne, stručne a jasne,

- hodnotením neponižovať žiaka,

- hodnotením sledovať celkový vývoj žiaka.

Hodnotenie a klasifikáciu budeme realizovať priebežne a súhrnne.

Pri priebežnom hodnotení sa uplatňuje hodnotenie čiastkových výsledkov a prejavov žiaka, zohľadňujú sa vekové a individuálne osobitosti žiaka a prihliada sa na jeho mentalitu, psychickú a fyzickú disponovanosť.

Súhrnné hodnotenie žiaka v jednotlivých vyučovacích predmetoch sa uskutočňuje na konci prvého a druhého polroka v školskom roku, a má čo najobjektívnejšie zhodnotiť úroveň a kvalitu vedomostí, zručností a návykov v danom predmete.

Žiak musí byť z predmetu vyskúšaný ústne, písomne alebo prakticky aspoň dvakrát v polročnom hodnotiacom období, t.j. pri klasifikácii musí mať minimálne dve známky z predmetu v každom polroku. Učiteľ je povinný viesť evidenciu o každej klasifikácii žiaka.

 Hodnotenie prospechu žiaka sa vykonáva v súlade s **Metodickým pokynom č. 22/2011 na hodnotenie žiakov základnej školy.** Hodnotenie prospechu žiaka primárneho vzdelávania sa môže vykonávať slovným hodnotením , klasifikáciou alebo kombináciou klasifikácie a slovného hodnotenia.

 Vo všetkých vyučovacích predmetoch sa klasifikuje týmito stupňami: 1 – výborný, 2 – chválitebný, 3 – dobrý, 4 – dostatočný, 5 – nedostatočný.

 Hodnotenie v našej škole vo všetkých predmetoch 1. - 4. ročníka sa vykonáva klasifikáciou.

 Správanie žiaka primárneho vzdelávania sa klasifikuje stupňami: l – veľmi dobré, 2 – uspokojivé, 3 – menej uspokojivé, 4 – neuspokojivé. O spôsobe hodnotenia jednotlivých vyučovacích predmetov rozhodne riaditeľka školy po prerokovaní v pedagogickej rade.

**3.2 Vnútorný systém kontroly a hodnotenia zamestnancov**

Hodnotenie výsledkov pedagogických zamestnancov je v súlade s § 70 zákona **138//2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov a v súlade s pracovným poriadkom školy a zákonníkom práce**. Predmetom hodnotenia pedagogického zamestnanca sú výsledky, náročnosť a kvalita výkonu pracovnej činnosti, osvojenie si a využívanie profesijných kompetencií.

***3.2.1 Oblasti hodnotenia pedagogických zamestnancov:***

* plnenie pracovných povinností a úloh, plnenie cieľov školy, vedenie pedagogickej agendy, vedenie a práca so žiakmi (kvalita práce, produktivity, dosiahnuté výsledky so žiakmi, plnenie úloh),
* začlenenosť v pracovnom tíme, pracovné a spoločenské správanie (medziľudské vzťahy, spolupráca, komunikácia, flexibilita, ochota schopnosť rozhodovať, spolupráca s rodičmi),
* úsilie učiteľa venované osobnému rozvoju (sebavzdelávanie, rozvoj vedomostí, zručností a spôsobilostí) .

***3.2.2 Hodnotenie zamestnancov školy:***

Priebežné hodnotenie nadriadených v priebehu výkonu práce má príležitostnú povahu, je skôr zamerané na aktuálnu situáciu daného momentu. Ide o súčasť každodenného vzťahu medzi nadriadeným a podriadeným, súčasť priebežnej kontroly plnenia pracovných úloh a pracovného správania. Vykonáva ho každý vedúci zamestnanec školy. (Ide o dennú kontrolu nástupu na pracovisko, odchodu z pracoviska, nástupu na vyučovaciu hodinu a ukončenie vyučovacej hodiny, nástupu na dozor, vykonávanie dozoru, správanie sa ku žiakom, dodržiavanie pracovného poriadku, zásad BOZP).

Hodnotenia pedagogických zamestnancov slúžia ako podklady pre ďalšiu personálnu činnosť.

Ich výhody sú v:

* hodnotení zamestnancov komplexnejšie podľa znalostí, zručností a kvalít,
* lepšie rozpoznáva, oceňuje, rozvíja silné stránky zamestnanca,
* lepšie rozpoznáva slabšie stránky zamestnanca a umožňuje ich efektívnejšie odstraňovanie,
* umožňuje lepšie rozpoznať potrebu vzdelávania a rozvojový potenciál zamestnanca, jeho vhodnosti pre vykonávanie náročnej práce,
* sústavnejšie orientuje pozornosť na výkon,
* zisťuje osobný vzťah zamestnanca k práci ako pracovisku, k cieľom školy, ku žiakom, kolegom, rodičom, k nadriadeným,
* prispieva k zvyšovaniu pracovnej morálky na pracovisku.

Ďalej sem patrí sledovanie výsledkov práce žiakov, ktorých učiteľ učí, ich prospech, zapájanie sa žiakov do rôznych projektov, individuálne vzdelávanie, používanie inovačných metód a foriem, tvorba učebných pomôcok, zapájanie sa do mimoškolských akcii, príprava kultúrnych programov, atď.

Neoddeliteľnou súčasťou hodnotenia je hodnotenie vedenia pedagogickej dokumentácie – triedna kniha, triedny výkaz, tvorba tematických výchovno-vzdelávacích plánov (TVVP) , ich realizácia, vedenie ostatnej písomnej agendy (záznamy o krúžkoch, plán práce triedneho učiteľa, triedne portfólio, zápisnice z rodičovských združení, atď.), aktívna účasť na poradách, zasadnutiach MZ, podieľanie sa na tvorbe školského vzdelávacieho programu a zvyšovaním morálneho kreditu školy.

Dôležitou súčasťou je hospitačná činnosť na vyučovaní a písomný záznam z hospitácie a opatreniami na skvalitnenie práce učiteľa.

Riaditeľka školy viackrát ročne vedie so zamestnancami osobný pohovor. Na pohovore sa na základe neformálneho hodnotenia, hospitačnej činnosti, výchovno-vzdelávacích výsledkov žiakov, mimoškolskej činnosti učiteľa hodnotia odborné schopnosti učiteľa a jeho predpoklady na plnenie nových úloh. Súčasťou pohovoru je aj hodnotenie jeho interpersonálnych zručností. Ďalej sa hodnotí jeho prístup k práci – teda, či je samostatný, lojálny, spoľahlivý, zodpovedný, či má vyvinutý zmysel pre sebadisciplínu. Výsledkom pohovorov je celkové hodnotenie pracovníka.

**Škola má vypracovaný funkčný kontrolný systém hodnotenia zamestnancov školy, ktorý obsahuje:**

 - analýzu kontrolnej činnosti

 - ciele a zameranie kontroly,

 - rozdelenie úloh medzi vedúcich zamestnancov v oblasti kontroly,

 - časový harmonogram kontroly.

 **3.2.3 Hodnotenie školy**

Hodnotenie školy má poskytnúť informácie o kvalite výchovno-vzdelávacieho procesu v našej škole verejnosti (rodičom, žiakom, potenciálnym zákazníkom..,), ale aj tým, ktorý sa na tomto procese priamo zúčastňujú – pedagógom, technickému personálu, zriaďovateľovi.

Hodnotenie zamestnancom školy slúžiť na prehodnotenie vlastnej práce a jej systematické zdokonaľovanie.

***Vlastné hodnotenie školy je zamerané na:***

- ciele, ktoré si škola stanovila, najmä v koncepčnom zámere rozvoja školy a v školskom vzdelávacom programe, ich reálnosť a stupeň dôležitosti,

- posúdenie ako škola spĺňa ciele, ktoré sú v štátnom vzdelávacom programe,

- oblasti, v ktorých škola dosahuje dobré výsledky a oblasti, v ktorých škola dosahuje slabšie výsledky vrátane návrhov a opatrení.

***Cieľom hodnotenia školy je:***

* aby žiaci a ich rodičia, ale aj verejnosť získala dostatočné a hodnoverné informácie o tom, ako škola spĺňa ciele a úlohy, ktoré boli zakotvené v štátnom a školskom vzdelávacom programe.

 ***Pravidelne monitorujeme:***

* podmienky na vzdelanie,
* spokojnosť rodičov so školou, do ktorej chodí jeho dieťa,
* neohrozené prostredie, spolupatričnosť žiakov a učiteľov – klíma školy,
* priebeh vzdelávania – vyučovací proces – pedagogické stratégie – metódy a formy

 vyučovania,

* úroveň podpory žiakov so špeciálnymi výchovno-vzdelávacími potrebami,
* dosiahnuté výchovno-vzdelávacie výsledky,
* riadiaca činnosť v škole,
* úroveň výsledkov práce školy.

 ***Kritériom pre nás je:***

* spokojnosť žiakov, rodičov, učiteľov,
* úspechy našich žiakov,
* verejná mienka,
* monitoring 5r. a 9r.,
* kvalita výsledkov.

 ***Nástroje na zisťovanie úrovne stavu školy:***

* školské portfólio (triedne portfólio),
* kronika školy,
* dotazníky pre žiakov a rodičov,
* hodnotiace porady,
* analýza úspešnosti žiakov na súťažiach, olympiádach,
* SWOT analýza,
* STEPE analýza.

***Školské portfólio:***

* motto školy,
* kronika školy,
* zborník úspechov žiakov – víťazné práce, diplomy zo súťaží, olympiád, turnajov,
* zborník aktivít učiteľov – osvedčenia o vzdelávaní učiteľov,
* celoškolské projekty,
* akcie s rodičmi,
* kultúrne podujatia,
* mimoškolské akcie,
* fotografie, videá, dokumentácia školy.

**3.2.4 Hodnotenie výchovno-vzdelávacej činnosti školy**

Škola každoročne predkladá v zmysle **Vyhlášky MŠ SR č. 9/2006 Správu o výchovno-vzdelávacej činnosti, jej výsledkoch a podmienkach školy** v príslušnom školskom roku rade školy /do 15. októbra/ a zriaďovateľovi /do konca októbra príslušného školského roka/. Pri hodnotení školy sa kladie dôraz na:

* zisťovanie súvislostí a okolností, ktoré výsledný stav ovplyvňujú,
* prijatie opatrení na zlepšenie.

Správa je komplexným zhodnotením práce školy v predošlom školskom roku a je prerokovaná v pedagogickej rade.

***4 .Inovovaný učebný plán***

 Inovovaný školský program vychádza zo štátneho vzdelávacieho programu, z rámcového učebného plánu, skúseností a tradícií, dlhodobo dosahovaných výsledkov žiakov a koncepcie rozvoja školy.

**Učebný plán pre l. -  4. ročník**

|  |  |  |  |
| --- | --- | --- | --- |
| **Vzdelávacia oblasť** | **Vyučovací predmet** | **Ročník** |  |
|  |  | **1.** | **2.** | **3.** | **4.** | spolu | štátny | školský |
| Jazyk a komunikácia | Slovenský jazyk a literatúra | **9** | **-** | **8** | **1** | **7** | **-** | **7** | **-** | **32** | **31** | **1** |
| Anglický jazyk | **-** | **-** | **-** | **-** | **3** | **-** | **3** | **-** | **6** | **6** | **-** |
| Matematika a práca s informáciami | Matematika | **4** | **1** | **4** | **1** | **4** | **1** | **4** | **1** | **20** | **16** | **4** |
| Informatika  | **-** | **-** | **-** | **-** | **1** | **-** | **1** | **-** | **2** | **2** | **-** |
| Človek a príroda | Prvouka  | **1** | **1** | **2** | **-** | **-** | **-** | **-** | **-** | **4** | **3** | **1** |
| Prírodoveda  | **-** | **-** | **-** | **-** | **1** | **-** | **2** | **-** | **3** | **3** | **-** |
| Človek a spoločnosť | Vlastiveda | **-** | **-** | **-** | **-** | **1** | **1** | **2** | **-** | **4** | **3** | **1** |
| Človek a hodnoty | Náboženská výchova | **1** | **-** | **1** | **-** | **1** | **-** | **1** | **-** | **4** | **4** | **-** |
| Človek a svet práce | Pracovné vyučovanie | **-** | **-** | **-** | **-** | **1** | **-** | **1** | **-** | **2** | **2** | **-** |
| Umenie a kultúra | Hudobná výchova | **1** | **-** | **1** | **-** | **1** | **-** | **1** | **-** | **4** | **4** | **-** |
| Výtvarná výchova | **2** | **-** | **2** | **-** | **1** | **-** | **1** | **-** | **6** | **6** | **-** |
| Zdravie a pohyb | Telesná a športová výchova | **2** | **-** | **2** | **1** | **2** | **-** | **2** | **-** | **9** | **8** | **1** |
| Hodiny spolu |  | **20** | **2** | **20** | **3** | **23** | **2** | **25** | **1** | **96** | **88** | **8** |
|  |  | **22** | **23** | **25** | **26** |  |  |  |

1. ***Inovované učebné osnovy***

Inovované učebné osnovy sú školský dokument, v ktorom sa konkretizujú výchovno-vzdelávacie ciele, obsah a rozsah vyučovania v učebných predmetoch podľa schváleného učebného plánu. Tvoria vlastný didaktický program vzdelávania pre každý predmet. Vychádzajú zo štátneho vzdelávacieho programu a reflektujú profil absolventa a zameranie školy. (Príloha ŠkVP). UO sú totožné s vzdelávacími štandardami pre jednotlivé vyučovacie predmety.

**Obsahujú:**

1. Charakteristika predmetu – jeho význam v obsahu vzdelávania
2. Ciele a spôsobilosti vychádzajúce z kľúčových kompetencií
3. Témy, prostredníctvom ktorých rozvíjame kompetencie, obsah, prierezové témy a prepojenie s inými predmetmi
4. Požiadavky na výstup
5. Metódy a formy práce – stratégie vyučovania
6. Učebné zdroje
7. Hodnotenie predmetu.

**Poznámky k učebnému plánu**

1. **Legislatívne východiská**

Pri tvorbe učebných plánov sme postupovali v súlade s/so:

 - Zákonom o výchove a vzdelávaní č. 245/2008 Z. z.,

 - Vyhláškou Ministerstva školstva, vedy, výskumu a športu SR 224/2011,

 ktorou sa mení a dopĺňa vyhláška MŠVV SR č. 320/2008 Z. z. o základnej

 škole,

 - Štátnym vzdelávacím programom

1. **Spájanie ročníkov**

Vzhľadom k  nízkemu počtu žiakov v triedach máme spojené 1. a 2. ročník a 3. a 4. ročník.

1. **Využitie voliteľných hodín**

Dotáciu voliteľných hodín sme využili na posilnenie predmetu

 – **Slovenský jazyk a literatúra** v 2. ročníku sme pridali 1 hodinu,

* **Matematika** – pridali sme 1 hodinu v 1. ročníku, 1 hodinu v 2. ročníku, 1 hodinu v 3. ročníku a 1 hodinu v 4. ročníku,
* **Prvouka –** pridali sme 1 hodinu v 1. ročníku,
* **Vlastiveda –** pridali sme 1 hodinu v 3. ročníku,
* **Telesná výchova -** pridali sme 1 hodinu v 2. ročníku.

Zrušenie predmetov

* **Anglický jazyk** v 1. a 2. ročníku,
* **Spoločenská výchova –** v 1. a 2. ročníku a jej uplatnenie sme dali do prierezových

 tém,

* **Čitateľská gramotnosť -** v 3. a 4. ročníku, ďalšie uplatnenie na hodinách

 slovenského jazyka a literatúry,

* **Regionálne dejiny** sme nechali ako prierezovú tému v jednotlivých predmetoch.

 **Využitie prierezových tém**

Prierezové témy sú súčasťou obsahu vzdelávania, prelínajú sa učivom všetkých oblastí a odrážajú spoločenské témy a problémy.

**Prierezové témy:**

1. Multikultúrna výchova MUV
2. Mediálna výchova MEV
3. Osobnostný a sociálny rozvoj OSR
4. Environmentálna výchova ENV
5. Dopravná výchova DOV
6. Ochrana života a zdravia OŽZ
7. Výchova k manželstvu a rodičovstvu VMR
8. Regionálna výchova a tradičná ľudová kultúra RLK
9. Spoločenská výchova SPV
10. Čitateľská gramotnosť ČIG

**Dodatok č. 1**

**Rozvoj finančnej gramotnosti**

Finančná gramotnosť je schopnosť využívať poznatky, zručnosti a skúsenosti na efektívnejšie riadenie vlastných finančných zdrojov s cieľom zaistiť celoživotné finančné zabezpečenie seba a svojej domácnosti. Táto schopnosť je kontinuom tých schopností, ktoré sú podmienené vekom, rodinou, kultúrou či miestom bydliska, je označením pre stav neustáleho vývoja, ktorý umožňuje jednotlivcovi efektívne reagovať na nové osobné udalosti a meniace sa ekonomické prostredie. Ako ucelený systém výchovy a vzdelávania žiakov sa uplatňuje i v predmetoch našej školy. Národný štandard finančnej gramotnosti naznačuje, akými poznatkami, zručnosťami a skúsenosťami musia pedagogickí zamestnanci a žiaci disponovať, aby mohli nepretržite rozširovať svoje vedomosti o osobných financiách podľa toho, ako sa budú meniť ich zodpovednosti a príležitosti.

Výučba je v jednotlivých ročníkoch a predmetoch zameraná na získavanie zručností a rozvíjanie stratégií pre život, s cieľom:

* zachovať trvalé životné hodnoty a osvojiť si vzťah medzi životnými potrebami a financiami ako prostriedku ich zabezpečenia
* pochopiť a vážiť si hodnotu ľudskej práce a peňazí ako jedného z prostriedkov jej vyjadrenia
* osvojiť si základné etické súvislosti problematiky bohatstva a chudoby
* popísať fungovanie problematiky jednotlivca a rodiny v ekonomickej oblasti
* osvojiť si, čo znamená žiť hospodárne
* poznať a harmonizovať osobné, rodinné a spoločenské potreby
* ukazovať rozmanitosť ponuky produktov, služieb a inštitúcií
* porovnať podobné produkty a služby, z ktorých žiaci potom vyberajú tie najvýhodnejšie pre danú situáciu
* sledovať so žiakmi vývoj niektorých produktov alebo služieb v čase

Jednou z hlavných tém finančnej gramotnosti je hospodárenie v domácnosti. Formami, ktoré využívame na hodinách vyučovacích predmetov, vo výchovnej činnosti ŠKD sú:

* inscenačné metódy – hranie rolí
* besedy z odborníkmi z oblasti financií
* diskusie a diskusné hry
* riešenie modelových situácií – situačné metódy (najmä matematika, spoločenská výchova, slovenský jazyk)
* didaktické hry – pravda a lož, svet práce, platí...platí, námety z odborných publikácií
* brainstorming – získavanie čo najviac nápadov na danú tematiku
* myšlienková mapa
* doplňovačka, osemsmerovky – rýchle cvičenia na zopakovanie si podstatného z prebranej látky
* heuristická metóda – metóda objavovania, žiaci hľadajú sami riešenia
* kooperatívne učenie – rozvoj komunikácie, vzájomné obohacovanie a posilňovanie sociálneho rozvoja žiakov

Pre metódy vyučovania a formy platia tieto zásady:

* **Názornosť.** Poskytované informácie sú názorné, dobre viditeľné a opierajú sa o vedomosti žiakov. To platí pre písanie na tabuľu, pre vytváranie prezentácií, výučbových schém a podobne.
* **Jednoduchosť.** Jednotlivé témy nadväzujú na znalosti, resp. skúsenosti žiakov. Pojmy používané vo vyučovaní žiaci poznajú a mali by rozumieť ich významu.
* **Aktivita žiakov.** Žiaci na hodinách sami aktívne vystupujú, skúšajú si uvádzané situácie, diskutujú a podobne.
* **Tempo hodiny.** Hodina je dynamická, ale s ohľadom na porozumenie preberaných súvislostí. To platí ako pre celú triedu, tak i pre jednotlivcov.
* **Zmysluplnosť.** Žiaci vidia zmysel v tom, čo sa učia. Uvedomujú si, prečo je finančná gramotnosť dôležitá.
* **Využiteľnosť.** Využiteľnosť sa týka najmä informácií, ktoré žiaci v rámci finančnej gramotnosti získavajú. Tieto informácie by mali byť prakticky využiteľné, čo súčasne vedie k lepšiemu zapamätaniu. Témy sú žiakom blízke, poznajú ich z bežného života
* **Dôležitosť.** Nie všetky informácie sú pre žiakov dôležité. Preto by sa mali naučiť rozpoznať, ktoré informácie by si vo vlastnom záujme mali osvojiť.

 Téma finančnej gramotnosti je zaradená najmä do vyučovania predmetov: matematika, slovenský jazyk, spoločenská výchova, pracovné vyučovanie, vlastiveda. Zapracovaná je okrajovo aj v predmetoch prvouka a prírodoveda.

Predmety, do ktorých je finančná gramotnosť priamo začlenená:

**Slovenský jazyk a literatúra** – Reklama, Diskusia – názor, Vyjadrenie vlastnej túžby, Inzerát, Porekadlo, Príslovie, Ľudové rozprávky

**Matematika** – Sčítanie a odčítanie prirodzených čísel v obore do 10 000, Riešenie aplikačných úloh a úloh rozvíjajúcich špecifické matematické myslenie

**Prírodoveda** – dôsledky znečistenia rôznych vodných zdrojov

**Vlastiveda** – Slovensko

**Výtvarná výchova** – Reliéf (mince)

1. **ročník**

**Slovenský jazyk a literatúra –** Diskusia, Názor

**Matematika** – Násobenie a delenie v obore násobilky, Sčítanie a odčítanie prirodzených čísel v obore do 10 000, Riešenie aplikačných úloh a úloh rozvíjajúcich špecifické matematické myslenie

**Prírodoveda** – Zdroje elektrickej energie, Význam elektrickej energie pre človeka

**Pracovné vyučovanie** – Papier a kartón, Elektrický obvod, Zdroje elektrickej energie

**Výtvarná výchova** – Podnety rôznych oblastí poznávania sveta

**Informatika** – Informácie okolo nás (prezentovanie výsledkov vlastnej práce), Komunikácia prostredníctvom IKT (ochrana osobných údajov, vyhľadávanie informácií)

Finančné vzdelávanie realizujeme aj v rámci školského klubu detí v spoločenskovednej oblasti (stolové spoločenské hry, besedy)

**Začlenenie prierezovej témy „Finančná gramotnosť žiakov verzia 1.2“ do vzdelávania v ročníkoch 1. a 2.**

Témy, do ktorých je finančná gramotnosť priamo začlenená:

**1. ročník**

*Finančná zodpovednosť spotrebiteľov*

*Plánovanie, príjem a práca*

*Rozhodovanie a hospodárenie spotrebiteľov*

*Úver a dlh*

*Sporenie a investovanie*

Realizácia finančnej gramotnosti v predmetoch:

**Matematika –** Sčítanie a odčítanie prirodzených čísel v obore do 20

**Spoločenská výchova a náboženstvo** – Postoje a zručnosti v medziľudských vzťahoch (chrániť si veci svoje i iných)/ Modlitba za chlieb (viem sa podeliť, myslím na iných),

**Triednická hodina, projektové dni**: jednoduchý prehľad všetkých tém a kompetencií hravou formou, formou besied a projektových dní aj v spolupráci s MŠ.

**2. ročník**

1. *Finančná zodpovednosť spotrebiteľov*
2. *Plánovanie, príjem a práca*
3. *Rozhodovanie a hospodárenie spotrebiteľov*
4. *Úver a dlh*
5. *Sporenie a investovanie*
6. *Riadenie rizika a poistenie*

Kompetencie prierezovej témy finančná gramotnosť budú aplikované na hodinách prvouky, matematiky, na triednických hodinách, v integrovanom tematickom vzdelávaní a projektoch.

**Dodatok č. 2 Rozvoj čitateľskej gramotnosti**

Čitateľskú gramotnosť rozvíjame prierezovo vo všetkých predmetoch **s cieľom naučiť žiakov čítať s porozumením.**

**Kompetencie žiaka podľa ISCED 1:** - sociálne a komunikačné spôsobilosti:

žiak:

* vyjadruje sa súvisle, výstižne a kultivovane písomnou aj ústnou formou primeranou primárnemu stupňu vzdelávania,
* dokáže určitý čas sústredene načúvať, náležite reagovať, používať vhodné argumenty a vyjadriť svoj názor,
* uplatňuje ústretovú komunikáciu pre vytváranie dobrých vzťahov so spolužiakmi, učiteľmi, rodičmi a s ďalšími ľuďmi, s ktorými prichádza do kontaktu,
* rozumie rôznym typom doterajších textov a bežne používaným prejavom neverbálnej komunikácie a dokáže na ne adekvátne reagovať,
* rešpektuje kultúrnu rozmanitosť – medzikultúrna komunikácia,
* získava spôsobilosť učiť sa učiť,
* vyberá a hodnotí získané informácie, spracováva ich a využíva vo svojom učení a v iných činnostiach.

Na jednotlivých vyučovacích hodinách kladieme veľký dôraz na chápanie jazyka ako nástroja myslenia a komunikácie, ktorý sa premieta do zámerného preferovania rozvoja komunikatívnych kompetencií. Okrem kvalitného porozumenia textu veľký dôraz kladieme aj na kvalitné osvojenie si techniky čítania nenásilným, zážitkovým spôsobom na vhodných, veku primeraných textoch. Vyučujúci dáva zvýšený priestor rozvoju vlastnej tvorby žiaka a pri práci s informáciami, čitateľskej gramotnosti, schopnosti argumentovať a pod. Súčasne vyučujúci prináša do vyučovania texty súvislé aj nesúvislé. Našim cieľom je totiž pestovanie pozitívneho vzťahu ku knihám – čím viac sa dieťa stretáva s knihou, tým má lepšie predpoklady preniknúť do podstaty textu. Nejde pritom iba o umelecký text, ale aj vecný.

Komunikačnú spôsobilosť a čitateľskú gramotnosť žiakov rozvíjame vo všetkých všeobecno-vzdelávacích predmetoch. V pláne práce školy sú zahrnuté plánované aktivity na rozvíjanie čitateľskej gramotnosti. Metodické združenie má vo svojom pláne zapracované opatrenia na zlepšenie čítania a čítania s porozumením a máme naplánované aktivity na rozvíjanie čitateľskej gramotnosti vo vyučovacom i mimo vyučovacom čase. K zlepšeniu rozvoja čitateľskej gramotnosti chceme prispieť aj prostredníctvom záujmových krúžkov.

Vzhľadom na nižší počet žiakov v triedach využívame diferencované úlohy a činnosti, vedieme žiakov k čítaniu s porozumením, chápaniu a vysvetľovaniu obsahu zameraného na rozvíjanie komunikačných zručností žiakov. Do vyučovacieho procesu častejšie zaraďujeme prácu vo dvojiciach, v skupinách a využívame diferenciáciu úloh pre žiakov podľa ich schopností.

Na dosiahnutie lepších výsledkov žiakov v oblasti čitateľskej gramotnosti uskutočňujeme nasledovné aktivity:

* spolupráca pedagógov v rámci MZ, spolupráca s učiteľkami MŠ,
* individuálne vzdelávanie pedagógov,
* zavádzanie moderných metód vyučovania,
* rozšírenie hodinovej dotácie predmetu slovenský jazyk a komunikácia,
* rozvíjanie jazykovej gramotnosti, aby žiak komunikoval v cudzom jazyku – už od  l. ročníka – zaviedli sme anglický jazyk aj pre žiakov 1. a 2. ročníka,
* pokračujeme v dopĺňaní školskej knižnice novými modernými titulmi.

**Aktivity**

* Hlasné čítanie učiteľa – touto aktivitou učiteľ motivuje žiakov, aby sa pustili do čítania. Cieľom je viesť žiakov od radosti z počúvania k radosti z vlastného čítania.
* Čítaniu sa venuje dostatok času aj v rámci ŠKD.
* Žiaci pravidelne 1-krát do mesiaca navštevujú s vyučujúcou obecnú knižnicu, s cieľom naučiť žiakov pravidelne čítať, požičiavať si knihy
* Školský časopis. Pravidelné prispievanie žiakov do školského časopisu Naša školička.
* Školská knižnica – zintenzívniť záujem žiakov o čítanie kníh zo školskej knižnice. Nakoľko v knižnici nie je dostatočný výber knižných titulov, plánujeme knižnicu naďalej dopĺňať novými zaujímavými knihami (pomoc rodičovského združenia, OZ Stankovanček).
* Súťaže, projekty a čitateľské aktivity – Číta celá škola,  Čítame so starými rodičmi, Čítanie pod lampou, Burza kníh, Noc s Andersenom, Čitateľský maratón, Beseda s regionálnym spisovateľom, Súťaž o najaktívnejšieho čitateľa školy, Veľkí čítajú malým, projekt Ako sa narodí kniha, Básničky z múdrej hlavičky.
* Exkurzie: návšteva Mestskej knižnice v Ružomberku, návštevy divadelných predstavení v Žiline, Ružomberku.
* Tvorivé dielne: návrh obalu na knihu, tvorba leporela pre deti z MŠ, výroba záložiek do knihy.
* Nácvik divadelného predstavenia (vystúpenie pred rodičmi, deťmi z MŠ, spolužiakmi.
* Digitálny záznamník – čitateľský denník v PC.

**Dodatok č. 3 Národný akčný plán prevencie obezity**

Plnenie úloh tohto dlhodobého projektu sa na našej škole napĺňa prostredníctvom prierezovej témy **Zdravý životný štýl.**

**Dodatok č. 4**

**Zrušenie Rady rodičov**

Dňom 24.9.2021 bola na Plenárnom rodičovskom združení zrušená pre nečinnosť Rada rodičov, ktorej činnosť nahrádzajú poradné orgány školy: Rada školy a Občianske združenie Stankovanček –(ZRŠ). Za zrušenie hlasovali všetci prítomní rodičia v počte 18.

**Dodatok č. 5**

**Zmena koordinátora ŠkVP**

Dňom 1.1.2022 nastáva zmena pracovnej pozície vychovávateľky ŠKD Bc. Moniky Kubalovej, ktorej pracovnú náplň preberá Mgr. Dana Havková, na základe pracovnej zmluvy zo dňa 24.11.2021 a dodatku k pracovnej zmluve z 01.01.2022.

Týmto nastáva zmena koordinátora ŠkVP reevidovaného a to nasledovne:

str.2

Koordinátor pre tvorbu ŠkVP: Mgr. Monika Pochybová a Mgr. Dana Havková

**Dodatok č.6**

str. 8

časť : ***Charakteristika pedagogického zboru***

* posledný odsek: odchádza učiteľ angličtiny, ktorého nahrádza triedna učiteľka 2.triedy so znalosťou anglického jazyka.
* zmena nastala v poste údržbár-kurič, ktorého pracovná pozícia bola zrušená rozhodnutím riaditeľky školy z dôvodu šetrenia finančnými prostriedkami.

str.9

časť: ***Vydávanie dokladu o získanom vzdelaní***

* doplnenie a upresnenie špecifikácie stupňa vzdelania ISCED 2A,2B

str.10

časť: ***Dlhodobé projekty školy***

* doplnenie v časti Ku každoročne organizovaným akciám v škole patria: doplnené Program k mesiacu úcty k starším

str. 11 a 12

časť: **Spolupráca s Radou školy**

* zmena Funkčné obdobie súčasnej rady školy sa začalo 11. novembra 2016.
* Rada rodičov zrušená 24. 09. 2021 , Dodatok č.4 ŠkVP.

časť: **Spolupráca s Občianskym združením Stankovanček**

* doplnená veta:... a financuje náklady spojené s akciami MŠ a ZŠ.

časť: **Spolupráca s MŠ Stankovany**

* doplnená veta: Deti z MŠ sa priamo zúčastňujú vyučovacích hodín v ZŠ počas dní na to vyhradených.

časť: **Spolupráca so Zariadeniami výchovného poradenstva a prevencie**

zmena názvu: **Spolupráca so zariadeniami výchovného poradenstva**

* zmena názvu CPPPaP na CPPP Centrum pedagogicko-psychologického poradenstva.
* doplnené súkromné CPPP NOSKO

časť: ***Priestorové a materiálno- technické podmienky školy***

* upresnenie priestorového rozloženia na prízemí a poschodí školy a mimo nej.

str.13

časť: **Priority školy v oblasti priestorových a materiálno-technických podmienok v budúcom období:**

* upresnenie zrealizovaných a budúcich aktivít na zdokonalenie a vybudovanie materiálno-technických podmienok školy.

str. 13,14

časť: ***Škola ako životný priestor***

* doplnené o uskutočnené zmeny v renovácii a rekonštrukcii školy v školskom roku 2021/2022.

**Dodatok č.7**

Zmena organizácie vyučovacích hodín

Z dôvodu šetriacich opatrení sa od 26.9.2022 mení organizácia vyučovacích hodín tak, aby školská kuchyňa mohla vypnúť ohrievanie stravy pre školákov o hodinu skôr.

|  |  |  |
| --- | --- | --- |
| Platnosť ŠVPRevidovanie iŠkVP | Dátum: | Zaznamenanie zmeny, doplnenia, úpravy... |
|  |
| Platnosť ŠkVP od | 1.septembra 2018 |  |
| Revidovanie iŠkVP | 3.septembra 2018 | Nástup vyučujúcej výchovných predmetov – PaedDr. J. Javorkovej |
| Revidovanie iŠkVP |  | Nástup triednej učiteľky 1. a 2. ročníka -  |
| **Dátum zmeny Zmena Platnosť** |
| 25.08..2021 | Reevidivanie iŠkVP | Od 2.9.2021 |
| 01.01.2022 | Nástup vychovávateľky ŠKD Mgr. Dany Havkovej | Od 01.01.2022 |
|  |
| 5.9.2022 | Dodatok č. 6 zaznamenané zmeny v iŠkVP-reevidovanom | Od 5. 9. 2022 |
| 23.9.2022 | Dodatok č. 7Zmena organizácie vyučovacích hodín |  Od 26.9.2022 |